open-index/open-wikipedia-markdown huggingface dataset:
ଫ୍ଲୋରୋୟୁରାସିଲ

**ଫ୍ଲୋରୋୟୁରାସିଲ** (ଇଂରାଜୀ ଭାଷାରେ **Fluorouracil** ବା **5-FU**), ବିକ୍ରୟ ନାମ **ଆଡ୍ରୁସିଲ**/**Adrucil**) ଏକ ଔଷଧ ଯାହା କର୍କଟ ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ।  କୋଲୋନ କର୍କଟ, ଗ୍ରାସନଳୀ କର୍କଟ, ପାକସ୍ଥଳୀ କର୍କଟ, ଅଗ୍ନାଶୟ କର୍କଟ, ସ୍ତନ କର୍କଟ ଓ ଗର୍ଭାଶୟ ଗ୍ରୀବା କର୍କଟଇତ୍ୟାଦି ରୋଗମାନଙ୍କରେ ଏହା ଶିରାଭ୍ୟନ୍ତର ଇଞ୍ଜେକସନ (injection into a vein ) ଆକାରରେ ଦିଆଯାଏ । ଏକ କ୍ରିମ ଆକାରରେ ଏହା ଆକ୍ଟିନିକ କେରାଟୋସିସ (actinic keratosis) ଓ ବାସାଲ ସେଲ କର୍କଟ (basal cell carcinoma) ରୋଗମାନଙ୍କରେ ଦିଆଯାଏ ।

ଇଞ୍ଜେକସନ ଆକାରରେ ଫ୍ଲୋରୋୟୁରାସିଲ ନେବାପରେ ଅଧିକାଂଶ ଲୋକଙ୍କର ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପାଟି ପ୍ରଦାହ, ଅରୁଚି, ସାଇଟିପିନିଆ (low blood cell counts), କେଶହାନୀ ଓ ଚର୍ମ ପ୍ରଦାହା ଦେଖାଯାଏ । ଏହାର କାର୍ଯ୍ୟବିଧି ସ୍ପଷ୍ଟ ହୋଇ ନଥିଲେ ମଧ୍ୟ ଥାଇମିଡାଇଲେଟ ସିନ୍ଥେଟେଜର (pyrimidine analog) କାର୍ଯ୍ୟକୁ ଅବରୋଧ କରି ଡିଏନଏ (DNA) ତିଆରି ବନ୍ଦ କରୁଥିବା ବିଶ୍ୱାସ କରାଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୫୦୦ ମିଗ୍ରା ଭାଏଲର ମୂଲ୍ୟ ୩.୪୦  ଆମେରିକୀୟ ଡଲାର । ଇଂଲଣ୍ଡରେ ଏହି ପରିମାଣର ମୂଲ୍ୟ ୬.୪୦ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ଅଦା ଶର୍ମା

ଅଦା ଶର୍ମା (ଜନ୍ମ: ୧୧ ମଇ ୧୯୯୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ, ତେଲୁଗୁ ଏବଂ ତାମିଲ ଭାଷା ଚଳଚ୍ଚିତ୍ରରେ ଅଭିନୟ କରିଛନ୍ତି । ଅଦା ତାଙ୍କ ବିଦ୍ୟାଳୟ ଶିକ୍ଷା ଶେଷ କରିବା ପରେ ୨୦୦୮ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ହିନ୍ଦୀ କଥାଚିତ୍ର ୧୯୨୦ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ଅଦାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା ।

## ପ୍ରାରମ୍ଭିକ ଜୀବନ
ଅଦା ଶର୍ମା ୧୧ ମଇ ୧୯୯୧ରେ ଏକ ତାମିଲ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ କେରଳର ପାଲାକ୍କଡ଼ରେ ଜନ୍ମ ହୋଇଥିଲେ ଏବଂ ମୁମ୍ବାଇରେ ବଡ଼ ହୋଇଥିଲେ । ସେ ଦଶମ ଶ୍ରେଣୀରେ ପଢ଼ୁଥିବାବେଳେ ଅଭିନେତ୍ରୀ ହେବା ପାଇଁ ଇଚ୍ଛା କରିଥିଲେ ଏବଂ ସେ ସେତେବେଳ ହିଁ ବିଦ୍ୟାଳୟ ତ୍ୟାଗ କରିବାକୁ ଚାହିଁଥିଲେ, ମାତ୍ର ତାଙ୍କ ବାପାମାଆ ତାଙ୍କୁ ଅତିକମ୍‌ରେ ବିଦ୍ୟାଳୟ ଶିକ୍ଷା ଶେଷ କରିବା ପାଇଁ ପରାମର୍ଶ ଦେଇଥିଲେ । ସେ ତାଙ୍କର ଦ୍ୱାଦଶ ଶ୍ରେଣୀ ଶିକ୍ଷା ପରେ, ପାଠପଢ଼ା ବନ୍ଦ କରିଥିଲେ ।

ଅଦା ତିନି ବର୍ଷ ବୟସରୁ ନୃତ୍ୟ କରୁଛନ୍ତି ଏବଂ ସେ ମୁମାଇର ନଟରାଜ ଗୋପୀ କ୍ରିଷ୍ଣା କଥକ ଡ୍ୟାନ୍ସ ଏକାଡେମିରୁ କଥକରେ ସ୍ନାତକ ହାସଲ କରିଛନ୍ତି । ସେ ମଧ୍ୟ ଯୁକ୍ତରାଷ୍ଟ୍ରରେ ୪ ମାସର ସାଲ୍‌ସା ନୃତ୍ୟ ଶିକ୍ଷା କରିଛନ୍ତି । ଏତଦ ବ୍ୟତୀତ ସେ ବେଲି ଡ୍ୟାନ୍ସିଂ ମଧ୍ୟ କରନ୍ତି । ପରେ ସେ ୨୦୦୮ରେ ୧୯୨୦ ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୪ରେ ତେଲୁଗୁ କଥାଚିତର ଜଗତରେ ଅଭିନୟ ଆରମ୍ଭ କରିଥିଲେ । ନିତିନ୍‌ଙ୍କ ସ‌ହ ହାର୍ଟ ଆଟାକ୍ ଚଳଚ୍ଚିତ୍ର ଜରିଆରେ ସେ ତେଲୁଗୁ କଥାଚିତ୍ର ଜଗତରେ ପ୍ରବେଶ କରିଥିଲେ । ୨୦୧୫ରେ ସେ ରାଣା ବିକ୍ରମ ଚଳଚ୍ଚିତ୍ର ଜରିଆରେ ସେ କନ୍ନଡ଼ କଥାଚିତ୍ର ଜଗତରେ ମଧ୍ୟ ପ୍ରବେଶ କରିଥିଲେ । ୨୦୧୬ରେ ସେ ତାମିଲ ଚଳଚ୍ଚିତ୍ର ଇଧୁ ନାମ୍ମା ଅଲ୍ଲୁରେ ଅତିଥି କଳାକାର ଭାବରେ ଅଭିନୟ କରିଥିଲେ ।

ଅଦାଙ୍କ ଅଭିନୀତ ସଫଳ ହିନ୍ଦୀ କଥାଚିତ୍ରଗୁଡ଼ିକ ହେଲା: ୨୦୧୪ର ହସି ତୋ ଫସି ଏବଂ ୨୦୧୭ର କମାଣ୍ଡୋ ୨ ।

## ଅଭିନୀତ କଥାଚିତ୍ର
* ୨୦୦୮: ୧୯୨୦ (ହିନ୍ଦୀ)
* ୨୦୧୧: ଫିର୍ (ହିନ୍ଦୀ)
* ୨୦୧୩: ହମ୍ ହୈ ରାହି କାର୍ କେ (ହିନ୍ଦୀ)
* ୨୦୧୪: ହାର୍ଟ ଆଟାକ୍ (ତେଲୁଗୁ)
* ୨୦୧୪: ହସି ତୋ ଫସି (ହିନ୍ଦୀ)
* ୨୦୧୫: ସନ୍ ଅଫ୍ ସତ୍ୟ ମୂର୍ତ୍ତୀ (ତେଲୁଗୁ)
* ୨୦୧୫: ରାଣା ବିକ୍ରମ (କନ୍ନଡ଼)
* ୨୦୧୫: ସୁବ୍ରମଣ୍ୟମ୍ ଫର୍ ସେଲ୍ (ତେଲୁଗୁ)
* ୨୦୧୬: ଗରମ୍ (ତେଲୁଗୁ)
* ୨୦୧୬: କସନମ୍ (ତେଲୁଗୁ)
* ୨୦୧୬: ଇଧୁ ନାମା ଅଲ୍ଲୁ (ତାମିଲ)
* ୨୦୧୭: କମାଣ୍ଡୋ ୨ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଲେଡିପାସଭିର/ସୋଫୋସବୁଭିର

**ଲେଡିପାସଭିର/ସୋଫୋସବୁଭିର** (ଇଂରାଜୀ ଭାଷାରେ **Ledipasvir/sofosbuvir**, ଏକ ବିକ୍ରୟ ନାମ **ହାର୍ଭୋନି**/**Harvoni**) ଏକ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସାରେ ଦିଆଯାଏ । ଏଥିରେ ଲେଡିପାସଭିର (ledipasvir) ଓ ସୋଫୋସବୁଭିର (sofosbuvir) ନାମକ ଦୁଇଟି ଔଷଧର ମିଶ୍ରଣ ଥାଏ ।  ଏହି ଔଷଧ ପ୍ରାୟ ୮-୨୪ ସପ୍ତାହ ପର୍ଯ୍ୟନ୍ତ ପାଟିରେ ଦିଆଯାଏ ।  ଲେଡିପାସଭିର/ସୋଫୋସବୁଭିରର ପାର୍ଶ୍ୱ ପ୍ରତିକ୍ରିୟାରେ ମାସପେଶୀ ଯନ୍ତ୍ରଣା, ମୁଣ୍ଡବଥା, ଅଇ, ରାସ ଓ କାଶ ଇତ୍ୟାଦି ଲକ୍ଷଣମାନ ଦେଖାଯାଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଯୁକ୍ତରାଷ୍ଟ୍ର ଆମେରିକାରେ ଏହାର ୩ ମାସ ଡୋଜର ହୋଲସେଲ ମୂଲ୍ୟ ୯୧,୫୮୯.୪୦ ଆମେରିକୀୟ ଡଲାର । ବଙ୍ଗଳାଦେଶରେ ଏହାର ମୂଲ୍ୟ ୧,୦୯୨.୦୦ ଆମେରିକୀୟ ଡଲାର । ଅନେକ ଲୋକ ଅଳ୍ପ ମୂଲ୍ୟରେ ଏହି ଔଷଧ କିଣିବାକୁ ଭାରତକୁ ଆସିଥାଆନ୍ତି ।

## ଆଧାର 
ଶ୍ରେଣୀ:ଔଷଧ
ସୋନାଲ ଚୌହାନ

**ସୋନାଲ ସିଂହ ଚୌହାନ** (ଜନ୍ମ: ୧୬ ମଇ ୧୯୮୭) ସେ ଚଳଚ୍ଚିତ୍ରରେ ଅଭିନୟ କରିବା ପୂର୍ବରୁ କିଛି ସୁନ୍ଦରତା ପ୍ରତିଯୋଗୀତାରେ ଭାଗନେଇଥିଲେ । ସେ ୨୦୦୮ରେ ଜନ୍ନତ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସୋନାଲ ହିନ୍ଦୀ ସ‌ହ ତେଲୁଗୁ, ତାମିଲ ଏବଂ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଛନ୍ତି ।

## ପ୍ରାରମ୍ଭିକ ଜୀବନ
ସୋନାଲ ୧୬ ମଇ ୧୯୮୭ରେ ନୂଆ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ନୋଇଡ଼ାର ଦିଲ୍ଲୀ ପବ୍ଲିକ୍ ସ୍କୁଲରେ ପଢ଼ିଥିଲେ । ଏବଂ ପରେ ନୂଆଦିଲ୍ଲୀର ଗାର୍ଗୀ କଲେଜରେ ଦର୍ଶନଶାସ୍ତ୍ରରେ ସ୍ନାତକ ହାସଲ କରିଥିଲେ ।

## ଅଭିନୟ ଜୀବନ
### ମଡେଲିଂ
ସୋନାଲଙ୍କୁ ୨୦୦୫ରେ ସାର‌ୱାକ୍, ମାଲେସିଆରେ ମିସ୍ ୱାର୍‌ଲ୍ଡ ଟୁରିଜିମ୍‌ ଭାବରେ ଅଭିଷିକ୍ତ କରାଯାଇଥିଲା । ମିସ୍ ୱାରଲ୍ଡ ଟୁରିଜିମ୍‌ରେ ଅଭିଷିକ୍ତ ହୋଇଥିବା ପ୍ରଥମ ଭାରତୀୟ ହେଉଛନ୍ତି ସୋନାଲ । ସେ ଡିସ୍ ଟିଭି, ପଣ୍ଡସ୍ ଏବଂ ନୋକିଆ ଭଳି ବ୍ରାଣ୍ଡର ମୁଖ୍ୟ ପ୍ରଚାରିକା ଥିଲେ । ଏଥି ସ‌ହିତ ସେ କିଛି ଅନ୍ୟାନ୍ୟ ଗ‌ହଣାର ବିଜ୍ଞାପନରେ ଅଭିନୟ କରିଥିଲେ ।

### ଚଳଚ୍ଚିତ୍ର 
ସୋନାଲ ହିମେଶ ରଶମୈୟାଙ୍କ ଆଲବମ୍ ଆପ୍‌କା ସୁରୁର୍‌ର ଅଭିନୟ କରିଥିଲେ । ଏହାପରେ ସେ ୨୦୦୮ରେ ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ଜନ୍ନତ ଚଳଚ୍ଚିତ୍ରରେ ଅଭିନୟ ଜଗତରେ ପ୍ରବେଶ କରିଥିଲେ ।  ଏହାପରେ ସେ ତେଲୁଗୁ, ତାମିଲ ଏବଂ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୦୮: ଜନ୍ନତ (ହିନ୍ଦୀ)
* ୨୦୦୮: ରେନ୍‌ବୋ (ତେଲୁଗୁ)
* ୨୦୧୦: ଚେଲ୍ଲୁଭୟେ ନିନ୍ନେ ନୋଡାଲୁ
* ୨୦୧୧: ବୁଡ୍ଢା ହୋଗା ତେରା ବାପ୍ (ହିନ୍ଦୀ/ତେଲୁଗୁ)
* ୨୦୧୨: ପେହେଲା ପ୍ୟାର (ହିନ୍ଦୀ)
* ୨୦୧୩: ୩ଜି (ହିନ୍ଦୀ)
* ୨୦୧୪: ଲିଜେଣ୍ଡ (ତେଲୁଗୁ)
* ୨୦୧୫: ପାଣ୍ଡାଗା ଚେସ୍‌କୋ (ତେଲୁଗୁ)
* ୨୦୧୫: ଶେର୍ (ତେଲୁଗୁ)
* ୨୦୧୫: ସାଇଜ୍ ଜିରୋ (ତେଲୁଗୁ)
* ୨୦୧୫: ଇଞ୍ଜି ଇନ୍ଦୁପାଝାଗି (ତାମିଲ)
* ୨୦୧୬: ଡିକ୍ଟେଟର (ତେଲୁଗୁ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା

**ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା** ହେଉଛି ଓଡ଼ିଶାରେ ମାଧ୍ୟମିକ ଶିକ୍ଷାର ପ୍ରଚାର, ପ୍ରସାର ତଥା ସୁପରିଚାଳନା ପାଇଁଁ ସରକାରଙ୍କଦ୍ୱାରା ପରିଚାଳିତ ଏକ ଶୈକ୍ଷିକ ସଂସ୍ଥା ।

## ଇତିହାସ 
ଓଡ଼ିଶା ଶିକ୍ଷା ଆଇନ,୧୯୫୩(Odisha Education Act, 1953 as amended in 1979) ଅନୁସାରେ ମାଧ୍ୟମିକ ଶିକ୍ଷା ପରିଷଦ କଟକଠାରେ ୧୯୫୫ ମସିହାରେ ପ୍ରତିଷ୍ଠିତ ହେଲା । ପରିଷଦ ଓଡ଼ିଶାର ମାଧ୍ୟମିକ ଶିକ୍ଷା ବ୍ୟବସ୍ଥାକୁ ପରିଚାଳନା କରିଥାଏ ଓ ପରିଷଦଦ୍ୱାରା ପରିଚାଳିତ ବିଦ୍ୟାଳୟ ମାଧ୍ୟମରେ ବିଭିନ୍ନ ବିଭାଗରେ ଶିକ୍ଷା ଦିଆଯାଇ ଛାତ୍ର/ଛାତ୍ରୀଙ୍କୁ ମହାବିଦ୍ୟାଳୟ ଶିକ୍ଷା ପାଇଁଁ ପ୍ରସ୍ତୁତ କରାଯାଏ ।

## କାର୍ଯ୍ୟସୂଚୀ 
ପରିଷଦ ଓଡ଼ିଶାରେ ସମସ୍ତ ସରକାରୀ ତଥା ବେସରକାରୀ ବିଦ୍ୟାଳୟ ନିମିତ୍ତ ପାଠ୍ୟପୁସ୍ତକ ତଥା ପାଠ୍ୟ-ଖସଡ଼ା ପ୍ରସ୍ତୁତ କରିବା ସହ ବିଦ୍ୟାଳୟ ଗୁଡିକୁ ସରକାରୀ ସ୍ୱୀକୃତି ପ୍ରଦାନ କରେ । ଏହାର ନିଜସ୍ୱ ମୁଖ୍ୟ କାର୍ଯ୍ୟାଳୟ କ୍ୟାମ୍ପସ୍‌ ମଧ୍ୟରେ ଥିବା ମାଧ୍ୟମିକ ଶିକ୍ଷା ପରିଷଦ ବିଦ୍ୟାଳୟ ଏହି ପରିଷଦଦ୍ୱାରା ପରିଚାଳିତ । ଏହାଛଡା ପରିଷଦ ହାଇସ୍କୁଲ ସାର୍ଟିଫିକେଟ ପରୀକ୍ଷା, ମଧ୍ୟମା ପରୀକ୍ଷା, ପ୍ରଥମା ପରୀକ୍ଷା, ଓଡ଼ିଶା ଶିକ୍ଷକ ଯୋଗ୍ୟତା ପରୀକ୍ଷା (OTET), ଶିକ୍ଷକ ତାଲିମ ପରୀକ୍ଷା ତଥା ପରିଷଦଦ୍ୱାରା ସ୍ୱୀକୃତ ଅନ୍ୟାନ୍ୟ ପରୀକ୍ଷା ତଥା ବିଭିନ୍ନ ମେଧାବୃତ୍ତି ପରୀକ୍ଷା ପରିଚାଳନା କରିଥାଏ ।

## ପାଠ୍ୟକ୍ରମ
ପରିଷଦ ଓଡ଼ିଶାର ବିଭିନ୍ନ୍ନ ବିଦ୍ୟାଳୟମାନଙ୍କରେ ବିଭିନ୍ନ ଭାଷା, ଗଣିତ, ବିଜ୍ଞାନ, ସାମାଜିକ ବିଜ୍ଞାନ ଏବଂ ଧନ୍ଦାମୂଳକ ଶିକ୍ଷା ପ୍ରଦାନ ନିମିତ୍ତ ବ୍ୟବସ୍ଥା ଗ୍ରହଣ କରିଛି ।

## ଆଞ୍ଚଳିକ କାର୍ଯ୍ୟାଳୟ 
ପରିଷଦର କେନ୍ଦ୍ରୀୟ ଜୋନ କଟକ ବ୍ୟତୀତ ପରିଷଦ ଅଧୀନରେ ୬ଟି ଜୋନାଲ୍ କାର୍ଯ୍ୟାଳୟ ଯଥା; ଭୁବନେଶ୍ୱର, ବାଲେଶ୍ୱର, ବାରିପଦା, ବ୍ରହ୍ମପୁର, ସମ୍ବଲପୁର ଏବଂ ଜୟପୁରଠାରେ କାର୍ଯ୍ୟ କରୁଅଛି ।

## ବାହାର ଲିଙ୍କ 
* ମାଧ୍ୟମିକ ଶିକ୍ଷା ପରିଷଦ, ଓଡ଼ିଶାର ବେବ୍‌ସାଇଟ୍ 

## ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ପ୍ରୋପାଇଲଥାୟୋୟୁରାସିଲ

**ପ୍ରୋପାଇଲଥାୟୋୟୁରାସିଲ** (ଇଂରାଜୀ ଭାଷାରେ **Propylthiouracil** ବା **PTU**) ଏକ ଔଷଧ ଯାହା ହାଇପରଥାଇରଏଡିଜ୍ମ (hyperthyroidism) ରୋଗର ଚିକିତ୍ସାରେ ବ୍ୟବ‌ହୃତ ହୁଏ । ଗ୍ରେଭ୍‌ସ ରୋଗ (Graves' disease) ଓ ଟକ୍ସିକ ମଲ୍ଟିନୋଡ୍ୟୁଲାର ଗଏଟର (toxic multinodular goiter) ରୋଗଦ୍ୱୟ ଏହି ହାଇପରଥାଇରଏଡିଜ୍ମର ଅନ୍ତର୍ଭୁକ୍ତ । ଥାଇରୋଟକ୍ସିକ କ୍ରାଇସିସ (thyrotoxic crisis) ରୋଗରେ ମେଥିମାଜୋଲ (methimazole) ଅପେକ୍ଷା ପ୍ରୋପାଇଲଥାୟୋୟୁରାସିଲ ଅଧିକ ପ୍ରଭାବଶାଳୀ । ଅନ୍ୟଥା ଯେତେବେଳେ ମେଥିମାଜୋଲ, ଅପରେଶନ ଓ ରେଡିଓଆକ୍ଟଭ ଆୟୋଡିନ (radioactive iodine) ବ୍ୟବ‌ହାର କଲେ ମଧ୍ୟ ଉପକାର ମିଳେନି ସେତେବେଳେ ପ୍ରୋପାଇଲଥାୟୋୟୁରାସିଲ ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ ।

ପ୍ରୋପାଇଲଥାୟୋୟୁରାସିଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, କେଶହାନୀ, ଫୁଲା, ବାନ୍ତି, ମାଂସପେଶୀ ଯନ୍ତ୍ରଣା, କାଲୁଆ ଅନୁଭବ ଓ ମୁଣ୍ଡବଥା ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା (liver problems) ଓ ସାଇଟୋପିନିଆ (low blood cell counts) ହୋଇପାରେ । ଗର୍ଭାବସ୍ଥାରେ ଏହି ଔଷଧ ବ୍ୟବ‌ହାର କଲେ ଶିଶୁର ହାନୀ ହୁଏ । ଥାଇରଏଡ ଗ୍ରନ୍ଥିରୁ ବାହାରୁଥିବା ଥାଇରଏଡ ହରମୋନ (thyroid hormone) ପରିମାଣ କମେଇଦିଏ ଓ ଥାଇରକ୍ସିନ ଟି୪ରୁ (thyroxine) (T4) ଟ୍ରାଇଆୟୋଡୋଥାଇରୋନିନ (ଟି୩) (triiodothyronine (T3) ତିଆରି ହେଉଥିବା ପ୍ରଣାଳୀକୁ ଅବରୋଧ କରିଦିଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୩.୬୨   ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସ ଡୋଜର ମୂଲ୍ୟ ୫୨.୫୧ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ନେହା ଶର୍ମା

**ନେହା ଶର୍ମା** (ଜନ୍ମ: ୨୧ ନଭେମ୍ବର ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ନେହା ୨୦୦୭ରେ ତେଲୁଗୁ କଥାଚିତ୍ର ଚିରୁତା ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୦ରେ ମୋହିତ ସୁରୀଙ୍କ ଚଳଚ୍ଚିତ୍ର କ୍ରୁକ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।  ସେ କ୍ୟା ସୁପର କୁଲ୍ ହୈ ହମ୍, ଜୟନ୍ତ ଭାଇ କି ଲଭ୍ ଷ୍ଟୋରୀ, ୟମଲା ପାଗଲା ଦିୱାନା ୨, ୟଙ୍ଗିସ୍ତାନ, ତୁମ୍ ବିନ୍ ୨ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ନେହା ୨୧ ନଭେମ୍ବର ୧୯୮୭ରେ ବିହାରର ଭାଗଲପୁରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅଜିତ ଶର୍ମା ଜଣେ ବ୍ୟବସାୟୀ, ଯିଏକି ପରେ ରାଜନିତୀରେ ଯୋଗଦେଇଥିଲେ ଏବଂ ଜାତୀୟ କଂଗ୍ରେସଦ୍ୱାରା ନିର୍ବାଚିତ ଭାଗଲପୁରର ବିଧାୟକ ହୋଇଥିଲେ । ନେହା ତାଙ୍କ ବାପାଙ୍କ ପାଇଁ ନିର୍ବାଚନରେ ପ୍ରଚାର କରିଥିଲେ । ନେହାଙ୍କର ତିନିଜଣ ଭାଇ ଭଉଣୀ ଅଛନ୍ତି । ସେ ଛୋଟବେଳେ ଆସ୍ତମା ରୋଗରେ ପିଡ଼ୀତ ଥିଲେ । ନେହା ଭାଗଲପୁରର ମାଉଣ୍ଟ କାର୍ମେଲ ସ୍କୁଲରେ ପଢ଼ିଥିଲେ ଏବଂ ଫ୍ୟାସନ ଡିଜାଇନିଂରେ ଯୋଗ ଦେଇଥିଲେ । ସେ ନ୍ୟାସନାଲ୍ ଇନିଷ୍ଟିଚିଉଟ୍ ଅଫ୍ ଫ୍ୟାସନ ଟେକ୍ନୋଲୋଜି, ଦିଲ୍ଲୀରୁ ଫ୍ୟାସନ ଡିଜିଇନିଂ ପଢ଼ିଥିଲେ ।

## ଅଭିନୟ ଜୀବନ
ନେହା ୨୦୦୭ ମସିହାରେ ତେଲୁଗୁ କଥାଚିତ୍ର ଚିରୁତା ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରରେ ରାମଚରଣ ମଧ୍ୟ ପ୍ରଥମ କରି ଅଭିନୟ ଜଗତରେ ପ୍ରବେଶ କରିଥିଲେ । ଏହାପରେ ସେ ୨୦୦୯ରେ ଅନ୍ୟ ଏକ ତେଲୁଗୁ ଚଳଚ୍ଚିତ୍ର କୁରୁଡ଼ୁରେ ଅଭିନୟ କରିଥିଲେ ।

ସେ ୨୦୧୦ରେ ହିନ୍ଦୀ କଥାଚିତ୍ର ଜଗତରେ କ୍ରୁକ୍ ଚଳଚ୍ଚିତ୍ର ଜରିଆରେ ହିନ୍ଦୀ କାଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୨ରେ ତେରି ମେରି କାହାଣୀ, କ୍ୟା ସୁପର୍ କୁଲ୍ ହୈ ହମ୍, ୨୦୧୩ରେ ଜୟନ୍ତ ଭାଇ କି ଲଭ୍ ଷ୍ଟୋରୀ, ୨୦୧୩: ୟମଲା ପାଗଲା ଦିୱାନା ୨, ୨୦୧୪ରେ ୟଙ୍ଗିସ୍ତାନ, ୨୦୧୬ରେ କ୍ରିତୀ, ୨୦୧୬: ଜୁଜାଙ୍ଗ୍, ୨୦୧୬: ତୁମ୍ ବିନ୍ ୨ ଭଳି କଥାଚିତ୍ରରେ ଅଭିନୟ କରିଥିଲେ ।

## ବ୍ୟକ୍ତିଗତ ଜୀବନ
ନେହା ରୋଷେଇ କରିବାକୁ, ବ‌ହି ପଢ଼ିବାକୁ ଏବଂ ନୃତ୍ୟ କରିବାକୁ ପସନ୍ଦ କରନ୍ତି । ସେ ଭାରତୀୟ ଶାସ୍ତ୍ରୀୟ ନୃତ୍ୟ କଥକରେ ପ୍ରଶିକ୍ଷଣ ନେଇଛନ୍ତି । ଏତଦ ବ୍ୟତୀତ ସେ ପାଇନ୍ଆପଲ୍ ଷ୍ଟୁଡ଼ିଓ, ଲଣ୍ଡନରୁ ହିପ୍ ହପ୍, ଲାଟିନ୍ ନୃତ୍ୟ ସାଲ୍‌ସା, ମେରେଙ୍ଗେ, ଜିଭ୍ ଏବଂ ଜାଜ୍ ନୃତ୍ୟରେ ପ୍ରଶିକ୍ଷଣ ନେଇଥିଲେ ।

## ଅଭିନୀତ କଥାଚିତ୍ର
* ୨୦୦୭: ଚିରୁତା (ତେଲୁଗୁ)
* ୨୦୦୯: କୁରାଡ଼ୁ (ତେଲୁଗୁ)
* ୨୦୧୦: କ୍ରୁକ୍ (ହିନ୍ଦୀ)
* ୨୦୧୨: ତେରି ମେରି କାହାଣୀ (ହିନ୍ଦୀ)
* ୨୦୧୨: କ୍ୟା ସୁପର୍ କୁଲ୍ ହୈ ହମ୍ (ହିନ୍ଦୀ)
* ୨୦୧୩: ଜୟନ୍ତ ଭାଇ କି ଲଭ୍ ଷ୍ଟୋରୀ (ହିନ୍ଦୀ)
* ୨୦୧୩: ୟମଲା ପାଗଲା ଦିୱାନା ୨ (ହିନ୍ଦୀ)
* ୨୦୧୪: ୟଙ୍ଗିସ୍ତାନ (ହିନ୍ଦୀ)
* ୨୦୧୬: କ୍ରିତୀ (ହିନ୍ଦୀ)
* ୨୦୧୬: ଜୁଜାଙ୍ଗ୍ (ହିନ୍ଦୀ)
* ୨୦୧୬: ତୁମ୍ ବିନ୍ ୨ (ହିନ୍ଦୀ)
* ୨୦୧୭: ମୁବାରକନ୍ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ମେଡ୍ରକ୍ସିପ୍ରୋଜେସ୍ଟେରନ ଆସେଟେଟ

**ମେଡ୍ରକ୍ସିପ୍ରୋଜେସ୍ଟେରନ ଆସେଟେଟ** (ଇଂରାଜୀ ଭାଷାରେ **Medroxyprogesterone acetate** ବା **MPA**), ବିକ୍ରୟ ନାମ **ଡେପୋ-ପ୍ରୋଭେରା**/**Depo-Provera**) ଏକ କୃତ୍ରିମ ପ୍ରଜେସ୍ଟିନ (progestin) ଟାଇପର ହରମୋନ (hormone) ଯାହା କାରଖାନାରେ ପ୍ରସ୍ତୁତ କରାଯାଏ । ଏହା ଜନ୍ମ ନିରୋଧ (birth control) ନିମନ୍ତେ ଓ ଋତୁବନ୍ଦ ଲକ୍ଷଣ (menopausal symptoms) ଉପସମ ନିମନ୍ତେ ହରମୋନ ବଦଳ ଥେରାପି (hormone replacement therapy) ଭାବରେ ବ୍ୟବ‌ହାର କରାଯାଏ ।ଏଣ୍ଡୋମେଟ୍ରିଓସିସ, ଅସାଧାରଣ ଜରାୟୁ ରକ୍ତସ୍ରାବ (abnormal uterine bleeding), ପାରାଫିଲିଆ (abnormal sexuality in males) ଓ କେତେକ କର୍କଟ ରୋଗର ଚିକିତ୍ସାରେ ଦିଆଯାଏ ।  ଏହା ପାଟିରେ ବା ମାଂସପେଶୀ ଇଞ୍ଜେକସନ (into a muscle) ବା ଚର୍ମତଳ ଇଞ୍ଜେକସନ (under the skin) ଆକାରରେ ଦିଆଯାଏ ।

ମେଡ୍ରକ୍ସିପ୍ରୋଜେସ୍ଟେରନ ଆସେଟେଟର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଋତୁରୋଧ (no periods), ପେଟ ଯନ୍ତ୍ରଣା, ମୁଣ୍ଡବଥା ଓ ଉଦ୍‌ବେଗ (anxiety) ଇତ୍ୟାଦି ଲକ୍ଷଣ ଦେଖାଯାଏ ।  ସାଂଘାତିକ ପ୍ରତିକ୍ରିୟାରେ ଓଷ୍ଟିଓପୋରୋସିସ, ରକ୍ତ ଜମାଟ (blood clots), ଆଲର୍ଜି ପ୍ରତିକ୍ରିୟା, ଅବସାଦ (depression) ଓ ଯକୃତ ସମସ୍ୟା (liver problems) ଦେଖାଯାଇପାରେ । ଗର୍ଭାବସ୍ଥାରେ ଦେଲେ ଶିଶୁର ହାନୀ ହୋଇପାରେ । ଦେହରୁ ନିର୍ଗତ ହେଉଥିବାଗୋନାଡୋଟ୍ରପିନ (gonadotropins) କ୍ଷରଣ ଏହା କମେଇ ଦେଇ କାର୍ଯ୍ୟକ୍ଷମ ହୁଏ&nbsp;। ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଭାଏଲର ମୂଲ୍ୟ ୦.୫୯ରୁ ୧.୫୭ ଆମେରିକୀୟ ଡଲାର । ଇଂଲଣ୍ଡରେ ଏହି ଡୋଜର ମୂଲ୍ୟ ପ୍ରାୟ ୬.୦୧ ପାଉଣ୍ଡ ।  ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏହି ଡୋଜର ମୂଲ୍ୟ ପ୍ରାୟ ୨୫ ଆମେରିକୀୟ ଡଲାରରୁ କମ୍ ଥିଲା । 

## ଆଧାର 
ଶ୍ରେଣୀ:ଔଷଧ
ଗ୍ଲୁକାଗନ (ଔଷଧ)

**ଗ୍ଲୁକାଗନ** (ଇଂରାଜୀ ଭାଷାରେ **Glucagon**) ଏକାଧାରରେ ଏକ ଔଷଧ ଓ ହରମୋନ (hormone) । ଏହା ଗ୍ଲାଇକୋଜେନୋଲାଇଟିକ (glycogenolytic) ଶ୍ରେଣୀର ଏକ ଔଷଧ । ଏହି ଔଷଧଦ୍ୱାରା ଯକୃତରେ ଗ୍ଲାଇକୋଜେନ (glycogen) ବିଭାଜିତ ହୋଇ ଗ୍ଲୁକୋଜରେ (glucose) ପରିଣତ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୨୫.୭୫ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୧.୫୨ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ୨୪୭.୩୨ ଆମେରିକୀୟ ଡଲାର । ଗ୍ଲୁକାଗନ ହରମୋନର ଏହା ଏକ କୃତ୍ରିମ ପ୍ରତିରୂପ ଯାହା କାରଖାନାରେ ପ୍ରସ୍ତୁତ ହୁଏ । 

## ଆଧାର 
ଶ୍ରେଣୀ:ଔଷଧ
ଗ୍ଲୁକାଗନ

**ଗ୍ଲୁକାଗନ** ହେଉଛି ଏକ ଔଷଧ ଏବଂ ହରମୋନ । ଏକ ଔଷଧ ଭାବରେ ଏହା ଶରୀରରେ ଥିବା ନିମ୍ନ ରକ୍ତ ଶର୍କରା, ଅତିମାତ୍ରାର ବିଟା ବ୍ଲକର, ଅତି ମାତ୍ରାର କ୍ୟାଲସିଅମ ଚାନେଲ ବ୍ଲକର ଏବଂ ଆନାଫାଇଲକ୍ସିସ ରୋଗରେ ଆକ୍ରାନ୍ତ ବ୍ୟକ୍ତିଙ୍କ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଶିରା, ମାଂସପେଶୀ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି ହୋଇପାରେ । ଗ୍ଲୁକାଗନ ଏକ ଗ୍ଲାଇକୋଜେନୋଲାଇଟିକ୍ ପରିବାରର ଔଷଧ । ବିକାଶଶୀଳ ଦେଶମାନଙ୍କରେ ଏହାର ଏକ ମାତ୍ରାର ହୋଲସେଲ ମୂଲ୍ୟ ପ୍ରାୟ ୨୫.୭୫ ଆମେରିକୀୟ ଡଲାର ଅଟେ । ଯୁକ୍ତରାଜ୍ୟରେ ଏହାର ମାତ୍ରାର ମୂଲ୍ୟ ୧୧.୫୨ ।ଆମେରିକୀୟ ଡଲାର ଅଟେ । ଏହା ଗ୍ଲୁକାଗନ ହରମୋନର ଏକ ଉତ୍ପାଦିତ ରୂପ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚନ୍ଦ୍ରାସ୍ୱାମୀ

**ଚନ୍ଦ୍ରସ୍ୱାମୀ** ଜଣେ ଜ୍ୟୋତିଷ, ତାନ୍ତ୍ରିକ ତଥା ଜଣେ ଆତ୍ମଘୋଷିତ ‘ଗଡ଼ମ୍ୟାନ’ । 

ଚନ୍ଦ୍ରାସ୍ୱାମୀ ରାଜସ୍ଥାନର ଅଲୱାରରେ ୧୯୪୮ରେ ଜନ୍ମଗ୍ରହଣ କରିଥିଲେ । ତାଙ୍କ ମୂଳ ନାଁ ଥିଲା ନେମି ଚାନ୍ଦ । ପିଲାବେଳେ ସେ ଘରଛାଡ଼ି ଚାଲିଯିବା ପରେ ବିହାର - ନେପାଳ ସୀମାରେ ତନ୍ତ୍ର ସାଧନା କରି ସିଦ୍ଧି ଅର୍ଜନ କରିଥିଲେ । ମା’ କାଳୀଙ୍କ ଭକ୍ତ ଥାଇ ସେ ନିଜକୁ ଚନ୍ଦ୍ରାସ୍ୱାମୀ ନାମରେ ପ୍ରସିଦ୍ଧ କରିପାରିଥିଲେ । ୧୯୯୦ ମସିହାରେ ତତ୍କାଳୀନ ପ୍ରଧାନମନ୍ତ୍ରୀ ପିଭି ନରସିଂହ ରାଓଙ୍କର ସେ ଥିଲେ ଅତି ନିକଟତମ । ରାଓଙ୍କ ଆଧ୍ୟାତ୍ମିକ ଗୁରୁ ଥିଲେ । ସେହି ସମୟରେ ସେ ଚର୍ଚ୍ଚାର ପରିସରକୁ ଆସିଥିଲେ । ୧୯୯୧ ମସିହାରେ ଦିଲ୍ଲୀଠାରେ ଏକ ଆଶ୍ରମ ତୋଳାଇଥିଲେ । ସେହି ଜମିକୁ ଇନ୍ଦିରା ଗାନ୍ଧୀ ତାଙ୍କୁ ପ୍ରଦାନ କରିଥିଲେ । ବ୍ରିଟେନର ପୂର୍ବ ପ୍ରଧାନମନ୍ତ୍ରୀ ମାର୍ଗରେଟ ଥାଚର ତାଙ୍କର ଜଣେ ଅନୁଗାମୀ ଥିଲେ । ୧୯୭୫ରେ ଥାଚରଙ୍କ ସହ ମିଶିବା ପରେ ଆଗାମୀ ତିନି ଚାରି ବର୍ଷ ମଧ୍ୟରେ ପ୍ରଧାନମନ୍ତ୍ରୀ ହେବାର ଭବିଷ୍ୟବାଣୀ କରିଥିଲେ ଯାହା ପରେ ସତ୍ୟରେ ପରିଣତ ହୋଇଥିଲା ।
## ବିବାଦୀୟ
ଭାରତରେ ଗଣେଶ ମୂର୍ତ୍ତି କ୍ଷୀର ପିଉଥିବାର ଭ୍ରମ ଖେଳାଇ ଚର୍ଚ୍ଚିତ ହୋଇଥିଲେ । ଜୈନ କମିଶନଙ୍କ ରିପୋର୍ଟ ଅନୁଯାୟୀ ଚନ୍ଦ୍ରାସ୍ୱାମୀ ରାଜୀବ ଗାନ୍ଧୀ ହତ୍ୟାକାରୀଙ୍କୁ ସହଯୋଗ କରିଥିଲେ, ଅଣ୍ଡର ୱାର୍ଲଡ ଡନ ଦାଉଦ ଇବ୍ରାହିମ ସହ ସମ୍ପର୍କ ଆଦି ମାମଲାରେ ଛନ୍ଦି ହୋଇପଡ଼ିଥିଲେ । ତାଙ୍କଦ୍ୱାରା ଲଣ୍ଡନର ଜଣେ ବ୍ୟବସାୟୀ ଏକ ଲକ୍ଷ ଟଙ୍କାର ଠକାମୀରେ ଶିକାର ହୋଇଥିଲେ ।  ଏଥିପାଇଁ ସେ ଜେଲଯାଇଥିଲେ । ବିଦେଶୀ ମୁଦ୍ରା ଉଲଂଘନ (ଫେମା)ର ଅନେକ ମାମଲା ତାଙ୍କ ବିରୁଦ୍ଧରେ ଚାଲିଥିଲା । 
ଆୟକର ବିଭାଗ ତାଙ୍କ ଆଶ୍ରମରେ ଚଢ଼ାଉ କରି ୧୧ଅୟୁତ ଡଲାର ମୂଲ୍ୟର ଅରିଜିନାଲ ପେମେଣ୍ଟ ଡ୍ରାଫ୍ଟ ଜବତ କରିଥିଲେ । ୨୦୦୯ ମସିହାରେ ତାଙ୍କ ଉପରୁ ନିଷେଧାଜ୍ଞା ଉଠିଥିଲା ଏବଂ ସେ ବିଦେଶ ଭ୍ରମଣ କରିବାକୁ ଅନୁମତି ପାଇଥିଲେ । ଜୁନ ୨୦୧୧ରେ ଫେରା (FERA) ଉଲଙ୍ଘନ କରିଥିବାରୁ ପ୍ରବର୍ତ୍ତନ ନିର୍ଦ୍ଦେଶାଳୟ ୯ କୋଟି ଟଙ୍କାର ଜୋରିମାନା ଲଗାଇଥିଲେ ।
ଚନ୍ଦ୍ରାସ୍ୱାମୀଙ୍କୁ ୨୩ ମେ ୨୦୧୭ରେ ୬୬ ବର୍ଷ ବୟସ ହୋଇଥିବା ବେଳେ ଦେହାନ୍ତ ହୋଇଥିଲା । ବୃକକ (କିଡନି) ଜନିତ ରୋଗ କାରଣରୁ ସ୍ଥାନୀୟ ଆପୋଲୋ ହସ୍ପିଟାଲରେ ଭର୍ତ୍ତି ହୋଇଥିଲେ । ସେଠାରେ ଚିକିତ୍ସାଧୀନ ଅବସ୍ଥାରେ ତାଙ୍କର ପରଲୋକ ଘଟିଥିଲା । 

## ଆଧାର
ଶ୍ରେଣୀ:ଜ୍ୟୋତିଷୀ
କ୍ଲୋମିଫିନ

**କ୍ଲୋମିଫିନ** (ଇଂରାଜୀ ଭାଷାରେ **Clomifene**, ଅନ୍ୟ ପ୍ରକାର ଲେଖାଯାଏ **clomiphene**) ଏକ ଔଷଧ ଯାହା ଡିମ୍ବକ୍ଷରଣ ନହେବା (do not ovulate) ଯୋଗୁ ବନ୍ଧ୍ୟା (infertility) ହୋଇଥିବା ମହିଳାଙ୍କର ଚିକିତ୍ସାରେ ଦିଆଯାଏ ।  ବିଶେଷତଃ ପଲିସିସ୍ଟିକ ଓଭାରି ସିଣ୍ଡ୍ରୋମ (polycystic ovary syndrome ଥିଲେ ଏହି ଔଷଧ ଦିଆଯାଏ । ଏହା ଯୋଗୁ ଯାଆଁଳା (twins) ପିଲା ହେବା ସଂଭାବନା ଅଧିକ ଥାଏ । ଦିନ‌କୁ ଥରେ ଏହି ଔଷଧ ପାଟିରେ ଦିଆଯାଏ । 

କ୍ଲୋମିଫିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଲଭିସ ବା ଶ୍ରୋଣୀ ଯନ୍ତ୍ରଣା (pelvic pain) ଓ ହଟ ଫ୍ଲସ (hot flushes) ହୋଇପାରେ । ସିଲେକ୍ଟିଭ ଏସ୍ଟ୍ରୋଜେନ ରିସେପ୍ଟର ମୋଡ୍ୟୁଲେଟର (selective estrogen receptor modulator) ବା (ଏସଇଆରଏମ/SERM) ଶ୍ରେଣୀର କ୍ଲୋମିଫିନ ଏକ ଔଷଧ । ଏହି ଔଷଧଦ୍ୱାରା ହାଇପୋଥାଲାମସରୁ (hypothalamus) ଗୋନାଡୋଟ୍ରଫିନ (gonadotrophin) କ୍ଷରଣ ହୁଏ ଓ ଏହାଦ୍ୱାରା ଔଷଧ କାର୍ଯ୍ୟକ୍ଷମ ହୁଏ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ହୋଲସେଲ ମୂଲ୍ୟ ୪.୮୦ ଆମେରିକୀୟ ଡଲାର । ସ‌ହାୟକ ପ୍ରଜନନ ପ୍ର‌ଯୁକ୍ତି (assisted reproductive technology) କାଳରେ ଏହାର ପ୍ରୟୋଗ ଆରମ୍ଭ ହୋଇଥିଲା ।

## ଆଧାର 
ଶ୍ରେଣୀ:ଔଷଧ
ପିଙ୍କି ପ୍ରଧାନ

**ପିଙ୍କି ପ୍ରଧାନ** ଜଣେ ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ରରେ ଅଭିନୟ କରନ୍ତି । ୨୦୧୪ ମସିହା ନିର୍ବାଚନ ସମୟରେ ପିଙ୍କି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ପିଙ୍କିଙ୍କର ଜନ୍ମ ଗଞ୍ଜାମ ଜିଲ୍ଲାରେ ହୋଇଥିଲା । ସେ ଏକାଧାରାରେ ଜଣେ ମଡେଲ୍, ଅଭିନେତ୍ରୀ, ଉପସ୍ଥାପିକା ତଥା ପ୍ରଚ୍ଛଦପଟ ଗାୟିକା ଭାବରେ ପରିଚିତ। 

## ଅଭିନୟ ଜୀବନ
ପ୍ରଥମେ ତାଙ୍କର ନୃତ୍ୟ ପ୍ରତି ରୁଚି ଥିଲା ଏବଂ ପରେ ସେ ଅଭିନୟ ଦୁନିଅାକୁ ଅାସିଥିଲେ । ଚଳଚ୍ଚିତ୍ରେର ଅଭିନୟ କରିବା ସହିତ ବିଭିନ୍ନ ବିଜ୍ଞାପନରେ ମଡେଲ୍ ଭାବେ ସେ କାମ କରିଛନ୍ତି । ତାଙ୍କ ଅଭିନୀତ ପ୍ରଥମ ଓଡ଼ିଆ ଚଳଚ୍ଚିତ୍ର "ଯେ ପାଞ୍ଚେ ପର ମନ୍ଦ" । ଏହି ଚଳଚ୍ଚିତ୍ରରେ ସେ ଅଭିନେତା ସିଦ୍ଧାନ୍ତ ମହାପାତ୍ରଙ୍କ ବିପକ୍ଷରେ ନାୟିକା ସାଜିଥିଲେ । ତାଙ୍କର ଭୂମିକା କେବଳ ନାଚ କି ମଡେଲିଂରେ ସୀମିତ ରହି ନାହିଁ; ସେ ଭଲ ଗୀତ ମଧ୍ୟ ଗାଅାନ୍ତି । ଚଳଚ୍ଚିତ୍ର ସହିତ ମେଗାଧାରାବାହିକରେ ମଧ୍ୟ କାମ କରିଛନ୍ତି । ତରଙ୍ଗରେ ପ୍ରସାରିତ ହୋଇଥିବା ମେଗାଧାରାବାହିକ  "ଅବୁଝା ଏ ମନ"ରେ ସେ ଅଭିନୟ କରିଛନ୍ତି ।

ସେ ଅାଙ୍କର୍ ଭାବେ ଅନେକ କାର୍ଯ୍ୟକ୍ରମକୁ ସଞ୍ଚାଳନ କରିଛନ୍ତି "ବୁମ୍ ସାକା ଲାକା", "ବିଗ୍‌ ବ୍ରେକ୍","ଗୃହଲକ୍ଷ୍ମୀ" ଏବଂ "ରୋଷେଇ ଖାସ୍ କଥା ବିନ୍ଦାସ" ଅାଦି ଭଳି ବିଭିନ୍ନ ପ୍ରକାରର କାର୍ଯ୍ୟକ୍ରମରେ ଉପସ୍ଥାପିକା ଭାବେ ନଜର ଅାସିଛନ୍ତି । ଏହାଛଡ଼ା ସେ ବିଚାରକ ଭାବେ ମଧ୍ୟ ଦାୟିତ୍ୱ ଗ୍ରହଣ କରିଛନ୍ତି । "ରଜ କୁଇନ୍", ଏବଂ "ସ୍ୱର ଓଡ଼ିଶା"ର ପ୍ରଭୃତି ସୋରେ ସେ ବିଚାରକ ଦାୟିତ୍ୱ ତୁଲାଇଛନ୍ତି । ବର୍ତ୍ତମାନ ସାର୍ଥକ ଟିଭିରେ ପ୍ରସାରିତ "ରଜ କୁଇନ୍ ଏକ ସାଥ୍‌"ରେ ମୁଖ୍ୟ ବିଚାରକର ଭୂମିକା ନିର୍ବାହ କରୁଛନ୍ତି ।

ହିନ୍ଦୀ ସିରିୟଲ୍ "ସ୍କୁଲ୍ ଡେଜ୍‌"ରୁ ନିଜର ଅଭିନୟ ଜୀବନ ଅାରମ୍ଭ କରିଥିଲେ । ୨୦୦୮ ମସିହାରେ ପ୍ରଥମ ଓଡ଼ିଆ ଝିଅ ଭାବେ ଜାତୀୟ ସ୍ତରରେ "ଏମ୍ ଟିଭି"ର ଏକ ରିୟଲିଟି ସୋରେ ଭାଗ ନେଇ ବିଜୟୀ ମଧ୍ୟ ହୋଇଛନ୍ତି ।ଏହା ବ୍ୟତୀତ ସୋନି ଟିଭିରେ ପ୍ରସାରିତ "ସିଅାଇଡି"ରେ ଅଭିନୟ କରିଛନ୍ତି ।

ପିଙ୍କି ପ୍ରଧାନ ଅନେକ ଓଡ଼ିଆ ଅାଧୁନିକ ଏବଂ ଭଜନ ଅାଲବମ୍ କରିଛନ୍ତି ।  ନିଜ ଅଭିନୀତ ଅାଲବମ୍‌ରେ ପ୍ରଚ୍ଛଦପଟ ଗାୟିକା ଭାବେ ଗୀତ ମଧ୍ୟ ଗାଇଛନ୍ତି । 

## ଉପସ୍ଥାପନା
### ଦୂରଦର୍ଶନ କାର୍ଯ୍ୟକ୍ରମ
* ବୁମ୍‌ ସାକା ଲାକା (ଈ ଟିଭି)
* ରୋଷେଇ ଖାସ୍ କଥା ବିନ୍ଦାସ (ସାର୍ଥକ ଟିଭି)
* ଗୃହଲକ୍ଷ୍ମୀ  (ସାର୍ଥକ ଟିଭି)

## ବିଜ୍ଞାପନ
* ଏଲ୍‌.ଏମ୍‌.ଏଲ୍‌ ଟ୍ରେଣ୍ଡି
* ବିସେଲରି

## ଅଭିନୀତ କଥାଚିତ୍ର
* ଯେ ପାଞ୍ଚେ ପର ମନ୍ଦ (୨୦୦୩)
* ଟାର୍ଗେଟ୍ (୨୦୧୩)
* ଅାଖିରେ ଅାଖିରେ (୨୦୧୪)

## ଦୂରଦର୍ଶନ ଧାରାବାହିକ
* ଅବୁଝା ଏ ମନ (ତରଙ୍ଗ ଚ୍ୟାନେଲ୍)

## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଆକାଶବାଣୀ ସମ୍ବଲପୁର

**ଆକାଶବାଣୀ ସମ୍ବଲପୁର** କେନ୍ଦ୍ର ୧୯୬୩ ମସିହା ମଇ ୨୬ ତାରିଖରୁ ଆରମ୍ଭ ହୋଇଥିଲା । ଏହି କେନ୍ଦ୍ରଦ୍ୱାରା ପ୍ରସାରିତ କାର୍ଯ୍ୟକ୍ରମକୁ ସମ୍ବଲପୁର, ସୁନ୍ଦରଗଡ଼, ବଲାଙ୍ଗୀର, ବରଗଡ଼, ଝାରସୁଗୁଡ଼ା, ଦେବଗଡ଼, ସୋନପୁର, ବୌଦ୍ଧ ତଥା ଅନୁଗୁଳ ଜିଲ୍ଲାର ଆଠମଲ୍ଲିକ ଅଞ୍ଚଳର ଲୋକ ଶୁଣିପାରନ୍ତି । ଏହି କେନ୍ଦ୍ର ପ୍ରଥମେ ଏହା ସାକ୍ଷୀପଡ଼ାର ଏକ ଭଡ଼ା ଘରୁ କାର୍ଯ୍ୟାରମ୍ଭ କରିଥିଲା । ୧୯୮୪ରେ କଚେରୀ ରୋଡସ୍ଥିତ ନୂଆ କୋଠାକୁ ସ୍ଥାନାନ୍ତରିତ ହୋଇଥିଲା । ଆରମ୍ଭରୁ ୧୦ କିଲୋୱାଟ ଯୋଗେ କାର୍ଯ୍ୟକ୍ରମ ପ୍ରସାର କରାଯାଉଥିବା ବେଳେ ପରବର୍ତ୍ତୀ ସମୟରେ ତାହା ୧୦୦ କିଲୋୱାଟକୁ ବୃଦ୍ଧି ପାଇଥିଲା ।  ସମ୍ବଲପୁର ତଥା ପଶ୍ଚିମ ଓଡ଼ିଶାର ଭାଷା, ସଂସ୍କୃତି, ପରମ୍ପରା, ସଙ୍ଗୀତ ଓ ନାଟକ ଆଦିର ପ୍ରଚାର ପ୍ରସାର କ୍ଷେତ୍ରରେ ଆକାଶବାଣୀ ସମ୍ବଲପୁର କାର୍ଯ୍ୟ କରିଥାଏ । ରଙ୍ଗବତୀ ଭଳି ବିଶ୍ୱପ୍ରସିଦ୍ଧ ଗୀତ ଏହି କେନ୍ଦ୍ରର ସୃଷ୍ଟି । 

## ଇତିହାସ 
# ୧୯୬୩ ମସିହା ମଇ ୨୬ ତାରିଖରେ ସାକ୍ଷୀପଡ଼ାରୁ ଆରମ୍ଭ
# ୧୯୮୪ ମସିହାରେ କଚେରୀ ରୋଡସ୍ଥିତ ଆକାଶବାଣୀର ନୂଆ କୋଠାକୁ ସ୍ଥାନାନ୍ତର 
# ୨୦୧୫ ମସିହା ନଭେମ୍ବର ୨୬ ତାରିଖରେ ସମ୍ବଲପୁର କେନ୍ଦ୍ରର ଏଫଏମ୍‌ ସେବାର ଲୋକାର୍ପଣ
# ୨୦୧୬ ମସିହା ଜାନୁଆରୀ ୨୩ ତାରିଖରୁ ସମ୍ବଲପୁରୀ ଭାଷାରେ ସମ୍ବାଦ ପ୍ରସାରଣ ଆରମ୍ଭ

## ଆଧାର 
## ବାହାର ଆଧାର 
* ଆକାଶବାଣୀ ସମ୍ବଲପୁର ୱେବସାଇଟ

ଶ୍ରେଣୀ:ବେତାର କେନ୍ଦ୍ର
ଦିଶା ବକାନୀ

**ଦିଶା ବକାନୀ** (ଜନ୍ମ: ୧୭ ଅଗଷ୍ଟ ୧୯୭୮) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ଜଣେ ମଞ୍ଚ ଅଭିନେତ୍ରୀ ଭାବରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେ ଗୁଜରାଟୀ ନାଟକ କମଲ ପଟେଲ ଭର୍ସେସ୍ ଧମଲ ପଟେଲ ଏବଂ ଲାଲି ଲିଲା ଭଳି ନାଟକରୁ ସେ ମଞ୍ଚରେ ଅଭିନୟ ଆରମ୍ଭ କରିଥିଲେ । ଦୂରଦର୍ଶନରେ ପ୍ରସାରତି ଧାରାବାହିକ ତାରକ ମେହଟା କି ଓଲଟା ଚଷମାରେ ସେ ଦୟା ଜେଠାଲାଲ ଗଡ଼ା ଭାବରେ ୨୦୦୮ରୁ ଅଭିନୟ କରୁଛନ୍ତି ।

## ପ୍ରାରମ୍ଭିକ ଜୀବନ
ଦିଶା ବକାନୀ ଗୁଜରାଟର ଅହମଦାବାଦରେ ଏକ ଗୁଜରାଟି ପରିବାରରେ ୧୭ ଅଗଷ୍ଟ ୧୯୭୮ରେ ଜନ୍ମଗ୍ରହଣ କରିଥିଲେ । ସେ ଅହମଦାବାଦର ଗୁଜରାଟ କଲେଜରୁ ଡ୍ରାମାଟିକ କଳାରେ ସ୍ନାତକ ହାସଲ କରିଥିଲେ । ସେ ମୁମ୍ବାଇରେ ବାସ କରୁଥିବା ମୟୁର ପାଡ଼ିଆ ଜଣେ ଚାଟାର୍ଡ ଆକାଉଣ୍ଟାଣ୍ଟଙ୍କୁ ୨୪ ନଭେମ୍ବର ୨୦୧୫ରେ ବିବାହ କରିଥିଲେ । ତାଙ୍କ ଭାଇ ମୟୂର ବକାନୀ ମଧ୍ୟ ତାରକ ମେହେଟା କି ଓଲଟ ଚଷମାରେ ଦିଶାଙ୍କର ଭାଇ ସୁନ୍ଦର ଭୂମିକାରେ ଅଭିନୟ କରୁଛନ୍ତି ।

## ଅଭିନୟ ଜୀବନ
ଦିଶା ଏକ ବି ଗ୍ରେଡ ଚଳଚ୍ଚିତ୍ର କମ୍‌ସିନ୍- ଦ ଅନ୍‌ଟଚ୍‌ଡ୍ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହାପରେ ସେ ଫୁଲ୍ ଔର୍ ଆଗ୍, ଦେବଦାସ, ମଙ୍ଗଳ ପାଣ୍ଡ- ଦ ରାଇଜିଂ, ଜାନ୍, ଯୋଦ୍ଧା ଆକବର, ସି କମ୍ପାନୀ, ଲଭ୍ ଷ୍ଟୋରୀ ୨୦୫୦ ଭଳି କଥାଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ ।

ଦିଶା ଚଳଚ୍ଚିତ୍ର ସ‌ହ ଦୂରଦର୍ଶନରେ ୨୦୦୪ରେ ଖିଚିଡ଼ି ଧାରାବାହିକରେ ଅଭିନୟ କରିଥିଲେ । ଏହାପରେ ସେ ୨୦୦୮ରେ ସବ୍ ଟିଭିରେ ପ୍ରସାରିତ ଧାରାବାହିକ ତାରକ ମେହଟା କି ଓଲଟା ଚଷମାରେ ଦୟା ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ସେ ୨୦୦୮ରୁ ଏବେଯାଏଁ ଅଭିନୟ କରୁଛନ୍ତି । ୨୦୧୪ ମସିହାରେ ସୋନି ଟିଭିରେ ପ୍ରସାରିତ ଧାରାବାହିକ CID ଏବଂ ତାରକ ମେହଟା କି ଓଲଟ ଚଷମାର ମିଳିତ ଅଧ୍ୟାୟରେ ମଧ୍ୟ ସେ ସୋନିର CIDରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୧୯୯୭: କମ୍‌ସିନ୍- ଦ ଅନ୍‌ଟଚ୍‌ଡ୍
* ୧୯୯୯: ଫୁଲ୍ ଔର୍ ଆଗ୍
* ୨୦୦୨: ଦେବଦାସ
* ୨୦୦୫: ମଙ୍ଗଳ ପାଣ୍ଡ- ଦ ରାଇଜିଂ
* ୨୦୦୬: ଜାନ୍
* ୨୦୦୮: ଯୋଦ୍ଧା ଆକବର
* ୨୦୦୮: ସି କମ୍ପାନୀ
* ୨୦୦୮: ଲଭ୍ ଷ୍ଟୋରୀ ୨୦୫୦

## ଅଭିନୀତ ଦୂରଦର୍ଶନ ଧାରାବାହିକ
* ୨୦୦୪: ଖିଚିଡ଼ି
* ୨୦୦୮-ଏବେଯାଏଁ: ତାରକ ମେହଟା କି ଓଲଟା ଚଷମା
* ୨୦୧୪: CID

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ସୁନୀତା ଗରାବଡୁ

**ସୁନୀତା ଗରାବଡ଼ୁ** (ଜନ୍ମ: ୨୫ ଜାନୁଆରୀ ୧୯୯୦) ଓଡ଼ିଶାର ପ୍ରଥମ ମହିଳା ଭାବରେ କ୍ରିକେଟ୍‌ ମ୍ୟାଚ୍‌ରେ କମେଣ୍ଟ୍ରି କରିଛନ୍ତି । ସେ ନାଗପୁରରେ ଅନୁଷ୍ଠିତ ହୋଇଥିବା "୨୦୧୬ ଆଇସିସି ଟି-୨୦ ବିଶ୍ୱକପ୍‌"ରେ କମେଣ୍ଟ୍ରି କରିଥିଲେ । ଏହା ଛଡ଼ା ସେ ଜଣେ ଅଭିନେତ୍ରୀ ତଥା ମଡେଲ୍ । କିଛି ଓଡ଼ିଆ ଚଳଚ୍ଚିତ୍ର ଓ ଟେଲିଭିଜନ ଧାରାବାହିକରେ ଅଭିନୟ କରିଛନ୍ତି । 

## ଜନ୍ମ ଓ ପରିବାର 
ସୁନୀତା ୨୫ ଜାନୁଆରୀ ୧୯୯୦ ମସିହାରେ ଭୁବନେଶ୍ୱରରେ ଜନ୍ମଗ୍ରହଣ କରିଥିଲେ । ସୁନୀତାଙ୍କ ବାପା ଶ୍ରୀପତି ଗରାବଡ଼ୁ ଜଣେ ବ୍ୟବସାୟୀ ଏବଂ ମାଆ ଲଳିତା ଗରାବଡ଼ୁ ଗୃହିଣୀ । ଦୁଇ ଭାଇ ଭଉଣୀରେ ସୁନୀତା ହେଉଛନ୍ତି ସାନ । 

## ଶିକ୍ଷା 
ବିଜେବି ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ କରିଛନ୍ତି । ସେ ଏୟାର୍ ହୋଷ୍ଟେସ୍ ଟ୍ରେନିଂ ମଧ୍ୟ ନେଇଛନ୍ତି ।

## ଉପସ୍ଥାପନା 
ଉପସ୍ଥାପିକା ଭାବେ ସୁନୀତା ବିଧିବଦ୍ଧ ଭାବେ କୌଣସି ପ୍ରଶିକ୍ଷଣ ଲାଭ କରି ନାହାନ୍ତି । ୨୦୦୮ ମସିହାରେ ସେ ଆଙ୍କରିଂ କରିବାର ସୁଯୋଗ ଲାଭ କରିଥିଲେ । ସାଧାରଣତଃ ସେ ଜଣେ ଭିଡ଼ିଓ ଜକି ଭାବେ ପରିଚିତ । ଓଡ଼ିଶାରେ ଆୟୋଜିତ ହୋଇଥିବା ବିଭିନ୍ନ ପ୍ରକାରର କାର୍ଯ୍ୟକ୍ରମର ଜଣେ ସଫଳ ଉପସ୍ଥାପିକା ଭାବେ ନିଜର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛନ୍ତି । "ଖେଳ", "ଟିଭି ସୋ", "ଷ୍ଟେଜ୍ ସୋ", "ରିୟଲିଟି ସୋ" ଏବଂ "କମେଡ଼ି ସୋ" ପରି ବିଭିନ୍ନ ସୋରେ ସେ ଆଙ୍କରିଂ କରିଛନ୍ତି । "ଗୁଡ଼୍ ବଏ" ଫିଲ୍ମ୍ ହେଉଛି ସୁନୀତାଙ୍କ ଅଭିନୀତ ପ୍ରଥମ ଫିଲ୍ମ । ଇଂରାଜି ଭାଷାର ଦକ୍ଷତା ଏବଂ କମେଣ୍ଟ୍ରି କରିବାର ନିଆରା ଶୈଳୀ ସୁନୀତାଙ୍କୁ ଏକ ନୂତନ ପରିଚୟ ସୃଷ୍ଟି କରିବାରେ ସାହାଯ୍ୟ କରିଛି । 

### **ଖେଳ** 
* ଆଇପିଏଲ ବିଶାଖାପାଟଣା
* ଆଇପିଏଲ୍ କଟକ
* ହକି ଚାମ୍ପିଅନ୍ସ ଟ୍ରଫି
* ହକି ଇଣ୍ଡିଆନ୍ ଲିଗ୍ (ଭୁବେନଶ୍ୱର)
* ଇଣ୍ଟରନ୍ୟାସନାଲ୍ ଟୁର୍ଣ୍ଣାମେଣ୍ଟ୍

### ଦୂରଦର୍ଶନ 
* କମେଡି ଦରବାର (ତରଙ୍ଗ)
* କିଛି କଥା କିଛି ଗୀତ (ତରଙ୍ଗ)
* ବୁମ୍ ସାକା ଲାକା (ଈ-ଟିଭି)
* ଇ-ନିୟୁଜ୍‌ (ଓଟିଭି)

### **ବ୍ରାଣ୍ଡ୍ / କର୍ପୋରେଟ୍** 
* ସ୍ୟାମ୍‌ସଙ୍ଗ୍ 
* ସୋନି
* ଏମ୍.ଆର୍.ଏଫ୍
* ଆଇଟିସି
* ରିଲ୍ୟାନ୍ସ
* ଟାଟା ମୋଟର୍ସ
* କୋଲ୍ଗେଟ୍
* କ୍ୟାଟର୍ପିଲାର
* ସିଗ୍ରାମସ୍
* ଅଲଟ୍ରାଟେକ୍ ସିମେଣ୍ଟ୍
* ୟୁନିନର୍
* ହିରୋ ମୋଟରସାଇକେଲସ୍
* ହୋଣ୍ଡା
* ପିରାମଲ୍
* ହେଲଥ୍କେୟାର୍
* ଭୋଡାଫୋନ୍
* ଆଇସି.ଆଇସି.ଆଇ ବ୍ୟାଙ୍କ୍

### **କାର୍ଯ୍ୟକ୍ରମ** 
* ଇଣ୍ଡିଆନ୍ ପ୍ରିମିୟର୍ ଲିଗ୍
* ଏଣ୍ଟରଟେନ୍ମେଣ୍ଟ୍ ଇଭେଣ୍ଟ୍ ଓ୍ବିଥ୍ ଲିଡ଼ିଙ୍ଗ୍ ବଲିଉଡ଼୍ ସିଙ୍ଗର୍
* ଫ୍ୟାଶନ୍ ସୋ ଏବଂ ବିୟୁଟି
* ପ୍ରଡଗ୍ଟ ଲଞ୍ଚ୍
* ମଲ୍ ପ୍ରମୋଶନ୍

## ଅଭିନୟ ଜୀବନ 
ସୁନୀତା ଉପସ୍ଥାପିକା ଭାବରେ କାର୍ଯ୍ୟ କରିବା ବ୍ୟତୀତ କିଛି ଦୂରଦର୍ଶନ ଧାରାବାହିକ ଓ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ଅଭିନୟ କରିଥିଲେ । ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଗୁଡ୍ ବୟ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।

### ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଆମିଲୋରାଇଡ

**ଆମିଲୋରାଇଡ** (ଇଂରାଜୀ ଭାଷାରେ **Amiloride**, ଏକ ବିକ୍ରୟ ନାମ **ମିଡାମୋର**/**Midamor**) ଏକ ଔଷଧ ଯାହା ଅନ୍ୟ ଔଷଧମାନଙ୍କ ସାଥିରେ ଉଚ୍ଚ ରକ୍ତଚାପ ବା ହୃଦ୍‌ପାତ ଜନିତ ଇଡିମା ବା ଯକୃତର ସିରୋସିସ୍ ରୋଗମାନଙ୍କର ଚିକିତ୍ସାରେ ଦିଆଯାଏ । ଆମିଲୋରାଇଡ ସାଥିରେ ସାଧାରଣତଃ ଥାୟାଜିଡ (thiazide) ବା ଲୁପ ଡାଇୟୁରେଟିକ (loop diuretic) ଦିଆଯାଏ । ଏହି ଔଷଧଦ୍ୱାରା ସୋଡ଼ିଅମ ଅଧିକ ହୁଏ ଓ ବୃକ୍‌କର ଡିସ୍ଟାଲ ଟ୍ୟୁବ୍ୟୁଲରୁ (distal tubule) ନିର୍ଗତ ହେଉଥିବା ପଟାସିଅମ କମେଇଦେଇ କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୦.୧୦ ଆମେରିକୀୟ ଡଲାର । ଏନଏଚଏସ (NHS) ସଂସ୍ଥାକୁ ଏକ ମାସ ନିମନ୍ତେ ଏହି ଔଷଧର ଖର୍ଚ୍ଚ ୨୪ ପାଉଣ୍ଡ ଦେବାକୁ ହୁଏ ।

## ଆଧାର 
ଶ୍ରେଣୀ:ଔଷଧ
ଗ୍ଲାଇକ୍ଲାଜାଇଡ

**ଗ୍ଲାଇକ୍ଲାଜାଇଡ** (ଇଂରାଜୀ ଭାଷାରେ **Gliclazide**, ବିକ୍ରୟ ନାମ **ଡାଏମିକ୍ରନ**/**Diamicron**) ଏକ ମଧୁମେହ-ବିରୋଧୀ ଔଷଧ (anti-diabetic medication) ଯାହା ମଧୁମେହ ଟାଇପ ୨ ରୋଗର ଚିକିତ୍ସାରେ ଦିଆଯାଏ । ଏହାକୁ ପାଟିରେ ଦିଆଯାଏ ।

ଗ୍ଲାଇକ୍ଲାଜାଇଡର ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ ଶର୍କରା (low blood sugar), ବାନ୍ତି, ପେଟ ଯନ୍ତ୍ରଣା (abdominal pain), ରାସ ଓ ଯକୃତ ସମସ୍ୟା (liver problems) ଦେଖାଯାଇ ପାରେ । ବୃକ୍‌କ ସମସ୍ୟା (kidney problems), ଯକୃତ ସମସ୍ୟା ବା ଗର୍ଭାବସ୍ଥାରେ ଏହି ଔଷଧ ଦେବାକୁ ସୁପାରିସ କରାଯାଏନାହିଁ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୨.୪୬ରୁ ୩.୯୨ ଆମେରିକୀୟ ଡଲାର । ଇଂଲଣ୍ଡରେ ଏହି ଔଷଧର ମୂଲ୍ୟ ୨.୧୨ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ଦୀପ୍ତି କନ୍‌ଭେଣ୍ଟ ସ୍କୁଲ, ରାୟଗଡ଼ା

**ଦୀପ୍ତି କନ୍‌ଭେଣ୍ଟ ସ୍କୁଲ, ରାୟଗଡ଼ା** ଏକ ସହଶିକ୍ଷା ଭିତ୍ତିକ ଇଂରାଜୀ ମାଧ୍ୟମ ବିଦ୍ୟାଳୟ ।  ରାୟଗଡ଼ା ସହରର ବାଇପାସ୍‌ ରାସ୍ତାରେ ଥିବା ମଙ୍ଗଳା ମନ୍ଦିର ନିକଟରେ ଏହା ଅବସ୍ଥିତ ।

## ଇତିହାସ 
୨୦୦୩ ମସିହାରେ ପ୍ରତିଷ୍ଠିତ ଏହି ବିଦ୍ୟାଳୟ ଓଡ଼ିଶା ସରକାରଙ୍କ ଶିକ୍ଷା ବିଭାଗଦ୍ୱାରା ସ୍ୱୀକୃତିପ୍ରାପ୍ତ । ବିଦ୍ୟାଳୟଟି ଆଇସିଏସ୍ଇ (ICSE) ସହ ଅନୁବନ୍ଧିତ । 
## ଆଧାର 
## ବାହାର ଲିଙ୍କ 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
କିଆରା ଆଡଭାନୀ

**କିଆରା ଆଡଭାନୀ** (ଜନ୍ମ: ୩୧ ଜୁଲାଇ ୧୯୯୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯେଏକି ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି । 

## ପ୍ରାରମ୍ଭିକ ଜୀବନ
କିଆରା ଆଡଭାନୀଙ୍କର ୩୧ ଜୁଲାଇ ୧୯୯୨ରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଆଲିଆ ଆଡଭାନୀ ଥିଲା । ତାଙ୍କ ବାପା ଜଗଦୀପ ଆଡଭାନୀ ଜଣେ ବ୍ୟବସାୟୀ । ତାଙ୍କର ଜଣେ ସାନ ଭାଇ ଅଛି ।

## ଅଭିନୟ ଜୀବନ
କିଆରାଙ୍କ କ‌ହିବା ଅନୁସାରେ ତାଙ୍କ ବାପା ୨୦୦୯ର ୩ ଇଡିଅଟ୍‌ସ୍ ଦେଖିଲା ପରେ ତାଙ୍କ ପିଲାମାନଙ୍କୁ ତାଙ୍କ ନିଜ ଇଚ୍ଛାନୁସାର କାର୍ଯ୍ୟକରିବାର ଅନୁମତି ଦେଇଥିଲେ । ଅଭିନୟ ଦୁନିଆରେ ପ୍ରବେଶ କରିବା ପୂର୍ବରୁ କିଆରା ଅନୁପମ ଖେରଙ୍କ ଅଭିନୟ ସ୍କୁଲରେ ପ୍ରଶିକ୍ଷଣ ନେଇଥିଲେ ।

କିଆରା ୨୦୧୪ରେ ହିନ୍ଦୀ କଥାଚିତ୍ର ଫୁଗ୍‌ଲି ଜରିଆରେ ଅଭିନୟ ଜଗତରେ ପ୍ରେବେଶ କରିଥିଲେ । ତାଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ମାତ୍ର କିଛି ସମୀକ୍ଷକ ତାଙ୍କ ଅଭିନୟକୁ ନାପସନ୍ଦ କରିଥିଲେ ।

୨୦୧୬ ମସିହାରେ ସେ ଏମ୍.ଏସ୍. ଧୋନୀ- ଦ ଅନଟୋଲ୍ଡ ଷ୍ଟୋରୀରେ ଅଭିନୟ କରିଥିଲେ । ଏହାପରେ ସେ ୨୦୧୭ରେ ହିନ୍ଦୀ କଥାଚିତ୍ର ମେସିନ୍‌ରେ ଅଭିନୟ କରିଥିଲେ । ୨୦୧୭ରେ ସେ ତେଲୁଗୁ କଥାଚିତ୍ର ଭାରତ ଆନେ ନାନୁ ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୪: ଫୁଗ୍‌ଲି (ହିନ୍ଦୀ)
* ୨୦୧୬: ଏମ୍.ଏସ୍. ଧୋନୀ- ଦ ଅନଟୋଲ୍ଡ ଷ୍ଟୋରୀ (ହିନ୍ଦୀ)
* ୨୦୧୭: ମେସିନ୍ (ହିନ୍ଦୀ)
* ୨୦୧୭: ଭାରତ ଆନେ ନାନୁ (ତେଲୁଗୁ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଏବଲିନ ଶର୍ମା

**ଏବଲିନ ଲକ୍ଷ୍ମୀ ଶର୍ମା** (ଜନ୍ମ: ୧୨ ଜୁଲାଇ ୧୯୮୬) ଜଣେ ଜର୍ମାନ ଜନ୍ମିତା ଭାରତୀୟ ମଡେଲ ଏବଂ ଅଭିନେତ୍ରୀ ।  ସେ ୨୦୦୬ରେ ଇଂରାଜୀ ଚଳଚ୍ଚିତ୍ର ଟର୍ଣ୍ଣ ଲେଫ୍ଟ ଜରିଆରେ ଅଭିନୟ ଆରମ୍ଭ କରିଥିଲେ । ୨୦୧୨ରେ ସେ ଫ୍ରମ ସିଡ୍‌ନୀ ଉଇଥ୍ ଲଭ୍ କଥାଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ନୌଟଙ୍କି ସାଲା, ୟେ ଜବାନୀ ହୈ ଦିୱାନୀ, ଇସ୍କ, ୟାରିୟାଁ, ମେଁ ତେରା ହିରୋ, କୁଛ୍ କୁଛ୍ ଲୋଚା ହୈ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ଏବଲିନ ଶର୍ମା ୧୨  ଜୁଲାଇ ୧୯୮୬ରେ ଜର୍ମାନର ଫ୍ରାଙ୍କଫର୍ଟରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପଞ୍ଜାବୀ ଏବଂ ମାଆ ଜଣେ ଜର୍ମାନ ଅଧିବାସୀ ଥିଲେ ।

## ଅଭିନୟ ଜୀବନ
ଏବଲିନ ୨୦୦୬ରେ ଏକ ବ୍ରିଟଶ୍ ଚଳଚ୍ଚିତ୍ର ଟର୍ଣ୍ଣ ଲେଫ୍ଟ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ୨୦୧୨ରେ ସେ ହିନ୍ଦୀ କଥାଚିତ୍ର ଫ୍ରମ୍ ସିଡୀନି ଉଇଥ୍ ଲଭ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । ସେହି ବର୍ଷ ସେ ୟେ ଜବାନୀ ହୈ ଦିୱାନୀ, ନୌଟଙ୍କି ସାଲା ଏବଂ ଇସ୍କ ଭଳି ହିନ୍ଦୀ କଥାଚିତ୍ରରେ ଅଭିନ୍ୟ କରିଥିଲେ । ୨୦୧୪ରେ ସେ ୟାରିୟାଁ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୫ରେ ତାଙ୍କ ଅଭିନୀତ ଚଳଚ୍ଚିତ୍ର କୁଛ୍ କୁଛ୍ ଲୋଚା ହୈ ଅଭିନେତା ନବଦୀପ ଛବ୍‌ରା, ସନି ଲିୟୋନ ଏବଂ ରାମ କପୁରଙ୍କ ସ‌ହ ମୁକ୍ତିଲାଭ କରିଥିଲା ।

ଅଗଷ୍ଟ ୨୦୧୪ରେ ତାଙ୍କର ପ୍ରଥମ ଗୀତ ଆଲବମ୍ ସମଥିଙ୍ଗ୍ ବିଉଟିଫୁ ମୁକ୍ତିଲାଭ କରିଥିଲା । ସେ ଏକ କାର୍ଯ୍ୟକ୍ରମ ଲାଇଫ ମେଁ ଏକ ବାର୍‌ର ଉପସ୍ଥାପନା କରିଥିଲେ ।

## ଅଭିନୀତ କଥାଚିତ୍ର
* ୨୦୦୬: ଟର୍ଣ୍ଣ ଲେଫ୍ଟ (ଇଂରାଜୀ)
* ୨୦୧୨: ଫ୍ରମ୍ ସିଡୀନ୍ ଉଇଥ୍ ଲଭ୍ (ହିନ୍ଦୀ)
* ୨୦୧୩: ନୌଟଙ୍କି ସାଲା (ହିନ୍ଦୀ)
* ୨୦୧୩: ୟେ ଜବାନୀ ହୈ ଦିୱାନୀ (ହିନ୍ଦୀ)
* ୨୦୧୩: ଇସ୍କ (ହିନ୍ଦୀ)
* ୨୦୧୪: ୟାରିୟାଁ (ହିନ୍ଦୀ)
* ୨୦୧୪: ମୈ ତେରା ହିରୋ (ହିନ୍ଦୀ)
* ୨୦୧୫: କୁଛ୍ କୁଛ୍ ଲୋଚା ହୈ (ହିନ୍ଦୀ)
* ୨୦୧୫: ଇସ୍କେଦାରିୟାଁ (ହିନ୍ଦୀ)
* ୨୦୧୭: ହିନ୍ଦୀ ମିଡ଼ିୟମ୍ (ହିନ୍ଦୀ)
* ୨୦୧୭: ଦ ରିଙ୍ଗ୍ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶର ତୃଣ

ଶର ତୃଣ ଏକ ପ୍ରକାରର ଘାସ ଜାତୀୟ ଦୀର୍ଘଜୀବୀ ତୃଣ । ଏହାର ବୈଜ୍ଞାନିକ ନାମ 
Saccharum arundinaceum ଏବଂ ସାଧାରଣ ଇଂରାଜୀରେ ଏହି ଘାସକୁ hardy sugar cane ତଥା pin Reed grass ମଧ୍ଯ କୁହାଯାଏ ।
ଏହି ଜାତୀୟ ତୃଣ ମୁଖ୍ଯତଃ ପୂର୍ବ,ପଶ୍ଚିମ ତଥା ଦକ୍ଷିଣ ପୂର୍ବ ଏସିଆରେ ଦେଖିବାକୁ ମିଳିଥାଏ ଏବଂ ଏହାର ଉତ୍ପତ୍ତି ଦକ୍ଷିଣ ପୂର୍ବ ଏସିଆରେ ହୋଇଛି ।
ଓଡ଼ିଆରେ ଏହି ଘାସକୁ କାଣ୍ଡଶର ତଥା କେବଳ ଶର ଘାସ ମଧ୍ଯ କୁହାଯାଏ । 

## ଆବାସ ସ୍ଥଳ
ଭାରତ,ବଙ୍ଗଳାଦେଶ,ଶ୍ରୀଲଙ୍କା,ନେପାଳ ଏବଂ ଅନ୍ଯ ଦକ୍ଷିଣପୂର୍ବ ଏସୀୟ ଦେଶ ।

## ବୈଶିଷ୍ଟ୍ଯ
ଏ ଗଛ ଆଖୁଗଛ ଭଳି । ପାହାଡ଼ିଆ ଅଞ୍ଚଳରେ ଭଲ ବଢିପାରେ । ଶର ତୃଣ ପ୍ରାୟ 10ରୁ 12 ମିଟର ପର୍ଯ୍ୟନ୍ତ ଉଚ୍ଚ ହୋଇଥାଏ । ଆଗେ ଏ ଗଛର ପତ୍ରରେ ଘର ଛାଆଣି ଏବଂ ପାନବରଜର ତାଟି ହେଉଥିଲା । ଏହାର ଡାଙ୍ଗଦ୍ୱାରା ଧନୁଶରର ବେଣ୍ଟ ଓ କାଠି କଲମ ମଧ୍ଯ ହେଉଥିଲା ।
          
## ବଂଶ ବିସ୍ତାର
ବୀଜରୁ ଏହି ଘାସ ଜାତୀୟ ଗଛର ବଂଶ ବଢିଥାଏ ।
ତେବେ ଆଧୁନିକ ଯୁଗରେ ମନୁଷ୍ଯକୃତ ଚାଷବାସ ଅଦି କାରଣରୁ ଦିନକୁ ଦିନ ଶର ତୃଣ ଦୂର୍ଲଭ ହେବାକୁ ବସିଲାଣି ।
ଗୌରଚରଣ ଅଧିକାରୀ

**ଗୌରଚରଣ ଅଧିକାରୀ** ଓଡ଼ିଶାର ଜଣେ ପ୍ରାଚୀନ କବି । ସେ ଅନେକ ଭକ୍ତି ସଙ୍ଗୀତ ଓ ଚଉପଦୀ, ସଂକୀର୍ତ୍ତନ, ବୋଲି, ଚଉତିଶା ଓ ଗ୍ରନ୍ଥର ରଚୟିତା ଅଟନ୍ତି । ସେ କବିସୂର୍ଯ୍ୟ ବଳଦେବ ରଥ ଓ କବିକଳହଂସ ଗୋପାଳକୃଷ୍ଣ ପଟ୍ଟନାୟକଙ୍କ ସମସାମୟିକ ଥିଲେ ।

## ଜୀବନ 
ଗୌରଚରଣ ୧୮୧୪ ଖ୍ରୀଷ୍ଟାବ୍ଦ ଭାଦ୍ରବ ମାସ ରାଧାଷ୍ଟମୀ ଦିନ ‌(୧୨୨୧ ସାଲ) ପୁରୀ ଜିଲ୍ଲାର ଖୋର୍ଦ୍ଧା ସବଡିଭିଜନ ଅନ୍ତର୍ଗତ ଲେହେଙ୍ଗା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମୁକୁନ୍ଦ ମିଶ୍ର । ମୁକୁନ୍ଦ ମିଶ୍ରଙ୍କ ଅବସ୍ଥା ଆଦୌ ସ୍ୱଚ୍ଛଳ ନଥିଲା । ତେଣୁ ପାଠଶାଳାଟିଏ କରି ଗୌରଚରଣଙ୍କୁ ପରିବାରର ଭରଣପୋଷଣ କରିବାକୁ ପଡ଼ୁଥିଲା । ତାଙ୍କ ଦୀକ୍ଷାଗୁରୁ ସଦାନନ୍ଦ ବ୍ରହ୍ମଚାରୀ ତାଙ୍କୁ ରଣପୁର ନିକଟବର୍ତ୍ତୀ ପୁରୁଣାବସ୍ତ ଗ୍ରାମରେ ଅବସ୍ଥିର ନିଜ ମଠର ଅଧିକାରୀ ପଦ ପ୍ରଦାନ କରିଥିଲେ । ଏହାଦ୍ୱାରା ଗୌରଚରଣଙ୍କ ଅବସ୍ଥାରେ ଉନ୍ନତି ଘଟିଥିଲା ।

ଗୌରଚରଣ ଅତି କମ ବୟସରୁ ରାଧାକୃଷ୍ଣ ଓ ଚୈତନ୍ୟଙ୍କ ସମ୍ବନ୍ଧୀୟ ଗୀତ ଲେଖି ପାଠଶାଳାର ଛାତ୍ରମାନଙ୍କ ଶିଖାଉଥିଲେ । ପୁରୁଣାବସ୍ତ ମଠର ଅଧିକାରୀ ହେବା ପରେ ସେ କୃଷ୍ଣଲୀଳା ଗ୍ରନ୍ଥ ରଚନା କରି କୃଷ୍ଣଲୀଳା ଯାତ୍ରା ଅନୁଷ୍ଠାନ କରିଥିଲେ । ସେ ଓଡ଼ିଶା ବଙ୍ଗଳା ମିଶା ସଂକୀର୍ତ୍ତନ ପଦାବଳୀ ରଚନା କରି କୀର୍ତ୍ତନିଆମାନଙ୍କୁ ଦେଉଥିଲେ । ଏହାଦ୍ୱାରା ତାଙ୍କ ଖ୍ୟାତି ଚାରିଆଡ଼େ ବ୍ୟାପିଗଲା । କବି ହେବା ସଙ୍ଗେ ସଙ୍ଗେ ଏକ ଉଚ୍ଚକୋଟିର ସାଧକ ଭାବେ ସେ ପୂଜିତ ହେଉଥିଲେ ଓ ଅନେକ ଲୋକ ତାଙ୍କଠାରୁ ଦୀକ୍ଷା ଗ୍ରହଣ କରୁଥିଲେ । ଗୌରଚରଣ ଗୃହୀ ବୈଷ୍ଣବ ଥିଲେ ।

କବି ଗୌରଚରଣ ୧୮୯୦ ଖ୍ରୀଷ୍ଟାବ୍ଦ (୧୨୯୭ ସାଲ) ମାର୍ଗଶୀର କୃଷ୍ଣ ଏକାଦଶୀ ଦିନ ସୂର୍ଯ୍ୟାସ୍ତ ସମୟରେ କୃଷ୍ଣ ନାମ କହି ଇହଧାମ ତ୍ୟାଗ କରିଥିଲେ ।

## ରଚନାବଳୀ 
କବି ଗୌରଚରଣଙ୍କ ରଚନାଗୁଡ଼ିକ ମୁଖ୍ୟତଃ କ୍ଷୁଦ୍ରଗୀତ । ଏଥିରେ ରାଧାକୃଷ୍ଣ ପ୍ରେମ ଆଧାରିତ ଚଉପଦୀ ଓ ଭଜନ ଜଣାଣ ପ୍ରଭୃତି ଭକ୍ତିସଙ୍ଗୀତ ରହିଛି । 

### ରଚନାଶୈଳୀ 
ଗୌରଚରଣଙ୍କ ଗୀତଗୁଡ଼ିକରେ ତଦ୍ଭବ ଓ ଦେଶଜ ଶବ୍ଦର ବହୁଳ ବ୍ୟବହାର ଦେଖାଯାଏ । 

### ସଂରକ୍ଷଣ ଓ ମୁଦ୍ରଣ 
ତାଙ୍କ ରଚିତ 'କୃଷ୍ଣଲୀଳା' ଗ୍ରନ୍ଥ କଟକର ଏକାଧିକ ପ୍ରେସ ଛାପିଛନ୍ତି । ତାଙ୍କ ପୁତ୍ର 'ଗୌରହରି ଭଜନ ଶତକ' ବୋଲି ତାଙ୍କର ଖଣ୍ଡିଏ ଗୀତ ସଙ୍ଗ୍ରହ ଅନେକ ବର୍ଷ ତଳେ ପ୍ରକାଶ କରିଥିଲେ । ତାହା ବର୍ତ୍ତମାନ ଦୁଷ୍ପ୍ରାପ୍ୟ । ତାଙ୍କ ରଚିତ 'ଅଦ୍ୱୈତ ମଙ୍ଗଳ' ନାମକ ଓଡ଼ିଶାମିଶା ବଙ୍ଗଳାରେ ଲିଖିତ ଗ୍ରନ୍ଥ ଛପାଯାଇଛି । ଏହା ଛଡ଼ା ତାଙ୍କର ଅନ୍ୟାନ୍ୟ ରଚନା ଏ ଯାଏଁ ପ୍ରକାଶିତ ହୋଇପାରିନାହିଁ ।

ଗୌରଚରଣ ଅଧିକାରୀଙ୍କ ରଚନାବଳୀ ପ୍ରଥମ ଥର ପାଇଁ ବାବାଜୀ ବୈଷ୍ଣବ ଚରଣ ଦାସଙ୍କଦ୍ୱାରା ସଂଗୃହୀତ ହୋଇ କଳିଙ୍ଗଭାରତୀ ଅନୁଷ୍ଠାନ ପକ୍ଷରୁ 'ଗୀତକଳ୍ପତରୁ' ଗ୍ରନ୍ଥ ଭାବରେ ପ୍ରକାଶିତ ହୋଇଥିଲା ।
* କୃଷ୍ଣଲୀଳା
* ଅଦ୍ୱୈତ ମଙ୍ଗଳ
* ଆଠରସ
* ପଞ୍ଚସ୍ପୃହ
* ପଶାଖେଳ
* ଚମତ୍କାର ଚନ୍ଦ୍ରିକା
* ଶରଦ୍ରାସ

## ଆଧାର 
ଶ୍ରେଣୀ:୧୮୧୪ ଜନ୍ମ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:୧୮୯୦ ମୃତ୍ୟୁ
ପଖିଆ

**ପଖିଆ** ବର୍ଷାରୁ ରକ୍ଷା ପାଇବା ପାଇଁ ବ୍ୟବହାର ହେଉଥିବା ଏକପ୍ରକାର ଘୋଡ଼ିଆ ବସ୍ତୁ । ଏହା ଶୁଖିଲା ବରଡ଼ା ପତ୍ରରୁ ତିଆରି ଓ ଦେଖିବାକୁ ଡଙ୍ଗା ଭଳି । ଏହା ମୁଣ୍ଡରୁ ଅଣ୍ଟା ଯାଏ ଢାଙ୍କିପାରେ । ଆଗରୁ ଅନେକ ମଜୁରିଆ ଓ ଚାଷୀମାନେ ବାହାରେ କାମ କଲାବେଳେ ଏହାକୁ ଘୋଡ଼ିହୋଇ କାମ କରୁଥିଲେ ।

## ଚଳଣିରେ ବ୍ୟବହାର 
ଓଡ଼ିଶା ଓ ମଧ୍ୟପ୍ରଦେଶର କେତେକ ଜନଜାତିର ଲୋକେ ଏହାକୁ ପର୍ବପର୍ବାଣି ପାଳନ ବେଳେ କଦମ୍ବ ଗଛ ସହ ପୂଜିଥାନ୍ତି । ମାଣବସାରେ ସେର, ମାଣ, ଗଉଣି ଆଦି ପଖିଆକୁ ବସାଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଶାର ହସ୍ତତନ୍ତ ଓ ପିନ୍ଧାପିନ୍ଧି
ମାଟିପାତ୍ର

କେଉଁକାଳରୁ  ରୋଷେଇଠାରୁ ଆରମ୍ଭକରି ପାଣି ରଖିବା ମାଟିପାତ୍ରକୁ ମଣିଷ ବ୍ୟବହାର କରୁଛି । ଅଧୁନା ଆଲୁମିନିୟମ ଓ ସ୍ଟିଲ ବାସନକୁସନ ବ୍ୟବହାର ବଢିଥିଲେ ମଧ୍ୟ ମାଟିପାତ୍ରର ବ୍ୟବହାର ହ୍ରାସ ପାଇନାହିଁ । ଖରାଦିନ ଆସିଲେ    ପାଣି ଥଣ୍ଡା ରଖିବା ପାଇଁଁ ମାଠିଆ, ସୁରେଇ, ମାଟିଘୁମା, ମହଣା, ବଡହାଣ୍ଡିର ଦରକାର ପଡେ ।  
## ମାଟିପାତ୍ର ଗଢ଼ିବା ପ୍ରଣାଳୀ
ମାଟିପାତ୍ର ଗଢ଼ିବା ପାଇଁ ଗୋଡି, ପଥର ରହିତ ଚିକିଟା ମାଟି ଆବଶ୍ୟକ ହୁଏ ୤ ସେହି ମାଟିରେ ଆବଶ୍ୟକ ପରିମାଣର ପାଣି ମିଶାଇ ଚକଡା ଯାଏ ୤ ଚକଡା ଯାଇଥିବା ମାଟିରେ ଦରକାର ମୁତାବକ ବାଲି ମିଶାଯାଇ ଏକ ସ୍ୱତନ୍ତ୍ର ସ୍ଥାନରେ ସାଇତି ରଖାଯାଏ ୤ ଚକଟାମାଟିକୁ ମାଟିପିଣ୍ଡି ବା ଗୋଳା କରାଯାଇ ସେଥିରୁ ଗୋଡି ବଛାଯାଏ ୤ ମାଟିପାତ୍ର ଗଢ଼ିବା ପୂର୍ବରୁ କଞ୍ଚାପାଗ ମାଟିକୁ କୁମ୍ଭାର ଚକରେ ରଖି ଚକକୁ ଘୁରାଯାଏ ୤ କୁମ୍ଭାର-କାରିଗର ହାତର ସ୍ପର୍ଶରେ  ବିଭିନ୍ନ ପ୍ରକାର ମାଟି ସାମଗ୍ରୀ ଗଢ଼ା ହୋଇଯିବା ପରେ ସେଗୁଡ଼ିକୁ ଅଳ୍ପଖରାରେ କିଛି ସମୟ ପାଇଁ ସୁଖାଇଲା ବେଳେ ଯେପରି ମାଟିପାତ୍ରଗୁଡ଼ିକ ଅଳ୍ପଓଦା ରହିବ ୤ ପରେ ପିଣ୍ଡ, ପିଟଣା ଓ ଗେଣ୍ଢା ସାହାଯ୍ୟରେ କୁମ୍ଭକାର ମାଟିହାଣ୍ଡି, ମାଠିଆ, ସୁରେଇ ଆଦି ବିଭିନ୍ନ ମାଟିପାତ୍ର ମସୃଣ କରେ ୤ ମାଟିପାତ୍ର ଭିତରେ ପିଣ୍ଡ ରଖି ଓ ମାଟିପାତ୍ରର ବାହାର ଅଂଶକୁ ପିଟଣରେ ପିଟି ମାଠଣା ବା ମସୃଣ କରେ ୤ ତା’ପରେ କୁମ୍ଭାରଶାଳ ବା ଭାଟିରେ କଞ୍ଚା ମାଟିପାତ୍ରଗୁଡ଼ିକୁ ସଜଡା ଯାଇ ପୋଡିବାର ବ୍ୟବସ୍ଥା କରାଯାଏ ୤
## ଶାଳଘର
ସାଧାରଣତଃ ଶାଳଘର ଭାଟି ଗାଁମୁଣ୍ଡ ବା ବାଡିପଟରେ ତିଆରି ହୋଇଥାଏ । ଭାଟି କହିଲେ ଏକ ନିର୍ଦ୍ଦିଷ୍ଟ ଗୋଲେଇର ଏକ ଗଭୀର ଗାତ । ତା'ଚାରିପାଖେ ପ୍ରାୟ ୪/୫ଫୁଟ ଉଚ୍ଚର ମାଟିକାନ୍ଥ । ଏହା ନୁଆଣିଆ ଚାଳଛପର ଘର ଭିତରେ ଭାଟି ରହିଥାଏ । କିନ୍ତୁ ଭାଟିର କାନ୍ଥ ସମ୍ପୂର୍ଣ୍ଣଭାବେ ଚାଳଘରକୁ ସ୍ପର୍ଶକରି ନଥାଏ । ପ୍ରଥମେ ଭାଟି ବା ଶାଳର ଗାତରେ ଏକପ୍ରକାର ବଡଜାଲି ରହିଥାଏ । ଏହା ଲୁହାଛଡରେ ରୁଆ ପ୍ରସ୍ତୁତ ହୋଇଥାଏ । ସେହି ଲୁହାଛଡ ଉପରେ ପୂର୍ବରୁ କଞ୍ଚାମାଟିରେ ପ୍ରସ୍ତୁତ ହୋଇଥିବା ବିଭିନ୍ନ ମାଟିପାତ୍ରକୁ ସଜାଡି ରଖାଯାଇଥାଏ । ତା'ପରେ ପୂର୍ବରୁ ଭାଟିରେ ରଖାଯାଇଥିବା ଝାଟିଡାଳରେ ନିଆଁ ଲଗାଯାଇ ମାଟିପାତ୍ରକୁ ପୋଡ଼ାଯାଇଥାଏ । ପୋଡ଼ା ସମୟରେ ସାବଧାନତା ଅବଲମ୍ବନ କରାଯାଏ ନଚେତ୍ ସଜଡା ଯାଇଥିବା ହାଣ୍ଡିଗୁଡିକ ଭୁଶୁଡି ଯାଇ ଭାଙ୍ଗିଯିବାର ସମ୍ଭାବନା ଥାଏ ।

## ଆଧାର
ଶ୍ରେଣୀ:ଚଳଣି
ଓଫ୍ଲୋକ୍ସାସିନ

**ଓଫ୍ଲୋକ୍ସାସିନ** ଇଂରାଜୀ ଭାଷାରେ **Ofloxacin**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର (bacterial infection) ଚିକିତ୍ସାରେ ଦିଆଯାଏ । ବାହ୍ୟ ଚକ୍ଷୁ ସଂକ୍ରମଣରେ (superficial bacterial infection of the eye) ଆଖି ଡ୍ରପ (eye drop) ଓ ମଧ୍ୟ କର୍ଣ୍ଣ ପ୍ରଦାହରେ କାନ ପରଦା (ear drum) କଣା ହୋଇଗଲେ ଏହା କାନ ଡ୍ରପ (ear drop) ଆକାରରେ ଦିଆଯାଏ । 

ପାଟିରେ ଔଷଧ ଦେଲେ ସାଧାରଣତଃ ବାନ୍ତି, ତରଳ ଝାଡ଼ା, ମୁଣ୍ଡବଥା ଓ ରାସ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ପେଶୀ ରଜ୍ଜୁ ଛିଣ୍ଡିବା (tendon rupture), ସ୍ନାୟୁ ନଷ୍ଟ ଯୋଗୁ କାଲୁଆ ଅନୁଭବ, ବାତ (seizures) ଓ ସାଇକୋସିସ (psychosis) ହୋଇପାରେ । ଫ୍ଲୋରୋକୁଇନୋଲିନ (fluoroquinolone) ଶ୍ରେଣୀର ଏହା ଏକ ଔଷଧ । ଜୀବାଣୁର ଡିଏନଏ (DNA) ସୃଷ୍ଟିରେ ଏହି ଔଷଧ ବାଧା ସୃଷ୍ଟି କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।   ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୫୦ରୁ ୧୦୦ ଆମେରିକୀୟ ଡଲାର ।

## ଆଧାର
ଶାଜାନ ପଦ୍ମସୀ

**ଶାଜାନ ପଦ୍ମସୀ** (ଜନ୍ମ: ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ମଡେଲ ଏବଂ ମଞ୍ଚ ଅଭିନେତ୍ରୀ । ସେ ଜଣେ ପ୍ରସିଦ୍ଧ ଅଭିନେତା ଆଲିକ୍ୟୁ ପଦ୍ମସୀ ଏବଂ ଶାଓରନ୍ ପ୍ରଭାକର୍‌ଙ୍କ ଝିଅ । ସେ ୨୦୦୯ରେ ହିନ୍ଦୀ କଥାଚିତ୍ର ରକେଟ୍ ସିଂହ- ସେଲ୍‌ସ୍‌ମ୍ୟାନ୍ ଓଫ୍ ଦ ଇଅର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ତେଲୁଗୁ ଏବଂ ତାମିଲ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ଦିଲ୍ ତୋ ବଚ୍ଚା ହୈ, ହା‌ଉସଫୁଲ୍ ୨ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୟ ଜୀବନ
ଶାଜାନ ତାଙ୍କ ବାପାଙ୍କ ସ‌ହ କିଛି ଥିଏଟରରେ ଅଭିନୟ କରିବା ପରେ ୨୦୦୯ରେ ସେ ରକେଟ ସିଂହ- ଦ ସେଲ୍‌ସ୍ ମ୍ୟାନ୍ ଅଫ୍ ଦ ଇଅର ଚଳଚ୍ଚିତ୍ର ଜରିଆରେ କଥାଚିତ୍ର ଜଗତରେ ପ୍ରବେଶ କରିଥିଲେ । ଚଳଚ୍ଚିତ୍ରରେ ଯଦିଓ ସେ ମୁଖ୍ୟ ଭୂମିକାରେ ଥିଲେ, କିନ୍ତୁ ତାଙ୍କ ଅଭିନୟ ସମୟ ଖୁବ୍ ସ୍ୱଳ୍ପ ଥିଲା । ତାଙ୍କୁ ଅଧିକ ସ‌ମୟର ସୁଯୋଗ ମିଳିଥିଲେ, ସେ ଆହୁରି ଭଲ କରିପାରିଥାନ୍ତେ ବୋଲି ସମୀକ୍ଷକମାନେ ମତ ଦେଇଥିଲେ । ଏହି ଚଳଚ୍ଚିତ୍ରଟି ପ୍ରାରମ୍ଭରୁ ଭଲ କରିଥିଲା, ମାତ୍ର ପ୍ରଚାରର ଅଭାବ ଯୋଗୁଁ ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇପାରିନଥିଲା ।

ତାଙ୍କର ଦ୍ୱିତୀୟ ଏବଂ ତୃତୀୟ ଚଳଚ୍ଚିତ୍ର ଗୋଟିଏ ଦିନରେ ମୁକ୍ତିଲାଭ କରିଥିଲା । ସେହି ଚଳଚ୍ଚିତ୍ର ଦୁଇଟି ତାମିଲ ଏବଂ ତେଲୁଗୁ ଚଳଚ୍ଚିତ୍ର ଥିଲା । ତାମିଲ ଚଳଚ୍ଚିତ୍ରର ମୁକ୍ତିଲାଭ କରିବା ପରେ ତାଙ୍କୁ ମିଶ୍ରିତ ସମୀକ୍ଷା ମିଳିଥିଲା । କେହି କେହି ତାଙ୍କ ଚଳଚ୍ଚିତ୍ରରେ ଭୂମିକା ପାଇଁ ମଧ୍ୟ ଭଲ ମନ୍ତବ୍ୟ ମିଳିଥିଲା । 

ତେଲୁଗୁ ଚଳଚ୍ଚିତ୍ର ଅରେଞ୍ଜ ପାଇଁ ତାଙ୍କୁ ଉତ୍ତମ ମତାମତ ମିଳିଥିଲା ।

ଶାଜାନ ୨୦୧୧ରେ ଦିଲ୍ ତୋ ବଚ୍ଚା ହୈ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଅଜୟ ଦେବଗନ, ଇମ୍ରାନ ହାସିମ, ଓମି ବୈଦ୍ୟ, ଶ୍ରୁତି ହାସନ ଏବଂ ଶ୍ରଦ୍ଧା ଦାସନ ପ୍ରମୁଖ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ମଧ୍ୟ ତାଙ୍କୁ ମିଶ୍ରିତ ମନ୍ତବ୍ୟ ମିଳିଥିଲା । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । 

ଏହାପରେ ସେ ଶାଜିଦ୍ ଖାନ୍‌ଙ୍କ ନିର୍ଦ୍ଦେଶିତ ହାଉସଫୁଲ୍ ୨ରେ ଅଭିନୟ କରିଥିଲେ । ତାଙ୍କ ସ‌ହ ଅକ୍ଷୟ କୁମାର, ଜନ୍ ଆବ୍ରାହମ୍, ଜରୀନ ଖାନ, ଅସିନ, ଜ୍ୟାକ୍‌ଲିନ୍ ଫର୍ଣ୍ଣାଡିସ୍, ରିତେଶ୍ ଦେଶମୁଖ୍ ପ୍ରମୁଖ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । ୨୦୧୫ରେ ମୁକ୍ତିଲାଭ କରିଥିବା ସଲିଡ ପଟେଲରେ ଶାଜାନ ଜଣେ ଗୁଜରାଟୀ ଝିଅ ଭୂମିକାରେ ଅଭିନୟ କରିଥିଲେ । ୨୦୧୬ରେ ସେ ଡିସ୍କୋ ଭେଲ୍ଲୀରେ ରଜତ ବର୍ମେଚାଙ୍କ ସ‌ହ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୦୯: ରକେଟ ସିଂହ- ସେଲ୍‌ସ୍ ମ୍ୟାନ୍ ଅଫ୍ ଦ ଇଅର୍ (ହିନ୍ଦୀ)
* ୨୦୧୦: କାନିମୋଝି (ତାମିଲ)
* ୨୦୧୦: ଅରେଞ୍ଜ (ତେଲୁଗୁ)
* ୨୦୧୧: ଦିଲ୍ ତୋ ବଚା ହୈ ଜି (ହିନ୍ଦୀ)
* ୨୦୧୨: ହାଉସଫୁଲ୍ ୨ (ହିନ୍ଦୀ)
* ୨୦୧୩: ମସାଲା (ତେଲୁଗୁ)
* ୨୦୧୫: ସଲିଡ୍ ପଟେଲ୍‌ସ୍ (ହିନ୍ଦୀ)
* ୨୦୧୬: ଡିସ୍କୋ ଭେଲ୍ଲି (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ନିଧି ଅଗ୍ରୱାଲ

**ନିଧି ଅଗ୍ର‌ୱାଲ** (ଜନ୍ମ: ୧୭ ମାର୍ଚ୍ଚ ୧୯୯୩) ଜଣେ ଭାରତୀୟ ମଡେଲ, ନର୍ତ୍ତକୀ ଏବଂ ଅଭିନେତ୍ରୀ । ସେ ୨୦୧୭ରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । ଅଭିନେତା ଟାଇଗର ଶ୍ରଫ୍‌ଙ୍କ ସ‌ହ ମୁନ୍ନା ମାଇକେଲ ଚଳଚ୍ଚିତ୍ର ଜରିଆରେ ନିଧି ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ ।

## ପ୍ରାରମ୍ଭିକ ଜୀବନ
ନିଧି ୨୩ ମାର୍ଚ୍ଚ ୧୯୯୩ରେ ବାଙ୍ଗାଲୋରରେ ଜନ୍ମଗ୍ରହଣ କରିଥିଲେ । ସେ ବିଦ୍ୟାଶିଳ୍ପ ଏକାଡେମୀରେ ତାଙ୍କ ବିଦ୍ୟାଳୟ ଶିକ୍ଷା ଶେଷ କରିଥିଲେ । ସେ ବାଙ୍ଗାଲୋରର କ୍ରିଷ୍ଟ ବିଶ୍ୱବିଦ୍ୟାଳୟରୁ ବିଜିନେସ୍ ମ୍ୟାନେଜ୍‌ମେଣ୍ଟରେ ସ୍ନାତକ ହାସଲ କରିଥିଲେ । ସେ କଥକ, ବାଲ୍ଲେଟ ଏବଂ ବେଲି ଡ୍ୟାନ୍ସରେ ପ୍ରଶିକ୍ଷଣ ନେଇଛନ୍ତି । ୨୦୧୪ରେ ମିସ୍ ଦିଭା ପ୍ରତିଯୋଗୀତାରେ ସେ ଫାଇନାଲରେ ପ୍ରତିଭାଗୀ ଥିଲେ ।

## ଅଭିନୟ ଜୀବନ
୨୦୧୬ରେ ନିର୍ଦ୍ଦେଶକ ସବ୍ୱିର ଖାନ ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ମୁନ୍ନା ମାଇକେଲ ପାଇଁ ନିଧି ଅଗ୍ର‌ୱାଲଙ୍କୁ ନେବାକୁ ସ୍ଥିର କରିଥିଲେ । ସେ ୩୦୦ ଜଣଙ୍କ ମଧ୍ୟରୁ ବଛାଯାଇଥିଲେ । ସେ ଅଭିନେତ୍ରୀ ଐଶ୍ୱର୍ଯ୍ୟା ରାୟଙ୍କ ତାଙ୍କର ଆଦର୍ଶ ରୂପେ ମାନନ୍ତି ଏବଂ ଜଣେ ଅଭିନେତ୍ରୀ ହେବାର ସ୍ୱପ୍ନ ପିଲାବେଳୁ ଦେଖିଥିଲେ ।

## ଅଭିନୀତ କଥାଚିତ୍ର
* ୨୦୧୭: ମୁନ୍ନା ମାଇକଲେ (ହିନ୍ଦୀ)
* ୨୦୧୮: ସବ୍ୟସାଚୀ (ତେଲୁଗୁ)

## ଆଧାର
## ଅଧିକ ତ‌ଥ୍ୟ
* 
* 
* 
* 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଡୁମୁରିପୁଟ

**ଡୁମୁରିପୁଟ** ଓଡ଼ିଶାର କୋରାପୁଟ ଜିଲ୍ଲା ଅନ୍ତର୍ଗତ ସୁନାବେଡ଼ା ତହସିଲରେ ଅବସ୍ଥିତ ଏକ ଗ୍ରାମ ଅଟେ ।  ଏହା ସୁନାବେଡା ସହରଠାରୁ ମାତ୍ର ୨୬ କିଲୋମିଟର ଦୂରରେ ଅବସ୍ଥିତ । 
## ଭୂଗୋଳ
**ଡୁମୁରିପୁଟ**ର ମୋଟ ଭୌଗୋଳିକ କ୍ଷେତ୍ରଫଳ ୨୨୦. ୫୪ ହେକ୍ଟର୍ ଅଟେ । ନବରଙ୍ଗପୁର ହେଉଛି ଡୁମୁରିପୁଟର ସବୁଠାରୁ ନିକଟତମ ସହର । 

## ଜନସଂଖ୍ୟା 
୨୦୧୧ ଜନଗଣନା ଅନୁସାରେ ଡୁମୁରିପୁଟର ମୋଟ ଜନସଂଖ୍ୟା ୩୭୯ ଅଟେ । ସେଥି ମଧ୍ୟରୁ ୧୮୯ ଜଣ ପୁରୁଷ ଓ ୧୯୦ ଜଣ ମହିଳା ଅଟନ୍ତି । ଡୁମୁରିପୁଟରେ ୦ରୁ ୬ ବର୍ଷ ମଧ୍ୟରେ ମାତ୍ର ୫୮  ଜଣ ଶିଶୁ ଅଛନ୍ତି ଯାହାକି ମୋଟ ଜନସଂଖ୍ୟାର ୧୫. ୩୦% ଅଟେ ।

## ଅର୍ଥନୀତି ଓ ପର୍ଯ୍ୟଟନ 
ଡୁମୁରିପୁଟରେ ଆଣ୍ଠୁଆ ହନୁମାନଙ୍କ ଏକ ବିଶାଳ ମୂର୍ତ୍ତି ରହିଛି ।ଏହା ଓଡ଼ିଶାର ୨ୟ ବୃହତ୍ତମ ହନୁମାନ ମୂର୍ତ୍ତି ଅଟେ ।
## ଆଧାର
ଶ୍ରେଣୀ:କୋରାପୁଟ ଜିଲ୍ଲା
ଶ୍ରେଣୀ:କୋରାପୁଟ ଜିଲ୍ଲାର ଗାଆଁ ଓ ସହର
ଟେଟ୍ରାକେନ

**ଟେଟ୍ରାକେନ** (ଇଂରାଜୀ ଭାଷାରେ **Tetracaine**, ଅନ୍ୟ ନାମ **ଆମେଥୋକେନ**/**amethocaine**) ଏକ ସ୍ଥାନୀୟ ନିଶ୍ଚେତକ (local anesthetic) ଯାହା ଆଖି, ନାକ ଓ ଗଳାରେ ବ୍ୟବ‌ହାର କରାଯାଏ ।  ଏହା ଏକ ତରଳ ପଦାର୍ଥ ଆକାରରେ ଲଗାଯାଏ । ଆଖିରେ ପ୍ରୟୋଗ କଲେ ୩୦ ସେକେଣ୍ଡ ମଧ୍ୟରେ ଏହା କାର୍ଯ୍ୟକ୍ଷମ ହୋଇ ୧୫ ମିନିଟ ପର୍ଯ୍ୟନ୍ତ ରହେ ।

ଟେଟ୍ରାକେନର ପାର୍ଶ୍ୱ ପ୍ରତିକ୍ରିୟାରେ ସାଧାରଣତଃ ତାହା ଲଗାଯିବା ସ୍ଥାନରେ ଅଳ୍ପ ସମୟ ନିମନ୍ତେ ଜ୍ୱାଳା ଅନୁଭବ ହୁଏ । ଏହା ସ୍ନାୟୁ ତରଙ୍ଗକୁ (nerve impulses) ଅବରୋଧ କରି କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୧୦ ମି:ଲି: ବୋତଲର କ୍ରୟ ମୂଲ୍ୟ ୧.୩୪ରୁ ୧.୬୩ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ୦.୪୯ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ଦୀକ୍ଷା ସେଠ

**ଦୀକ୍ଷା ସେଠ** (ଜନ୍ମ: ୧୪ ଫେବୃଆରୀ ୧୯୯୦) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ସେ ୨୦୦୯ରେ ଫେମିନା ମିସ୍ ଇଣ୍ଡିଆର ଫାଇନାଲର ପ୍ରତିଭାଗୀ ଥିଲେ । ୨୦୧୦ ମସିହାରେ ସେ ବେଦମ୍ ଚଳଚ୍ଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ଦୀକ୍ଷା ୧୪ ଫେବୃଆରୀ ୧୯୯୦ରେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ଯେହେତୁ ତାଙ୍କ ବାପା ଆଇ.ଟି.ସି ଲିମିଟେଡରେ କାର୍ଯ୍ୟ କରୁଥିଲେ ଏବଂ ତାଙ୍କର ବାରମ୍ବାର ବଦଳି ପାଇଁ ତାଙ୍କ ପରିବାର ସବୁବେଳେ ଭାରତର ବିଭିନ୍ନ ସ୍ଥାନ ଯଥା, ମୁମ୍ବାଇ, ଚେନ୍ନାଇ, କଲିକତା, ରାଜସ୍ଥାନ, ଗୁଜରାଟ, ଉତ୍ତର ପ୍ରଦେଶ ଏବଂ ନେପାଳର କାଠମାଣ୍ଡୁ ଭଳି ସ୍ଥାନରେ ଅବସ୍ଥାନ କରିଥିଲେ । ଏବଂ ମୁମ୍ବାଇରେ ମହାବିଦ୍ୟାଳୟ ଶିକ୍ଷା ଶେଷ କରିଥିଲେ । ତାଙ୍କର ଜଣେ ବଡ଼ ଭଉଣୀ ଅଛନ୍ତି ଯିଏକି ଏବେ ମୁମ୍ବାଇରେ କାର୍ଯ୍ୟରତ । ସେ ତାଙ୍କ ବାପାଙ୍କର ଜଣେ ବନ୍ଧୁଙ୍କ ସ‌ହାୟତାରେ ଏକ ପୋର୍ଟଫୋଲିଓ ତିଆରି କରିଥିଲେ, ମାତ୍ର ଅଭିଜ୍ଞତାର ଅଭାବ ଯୋଗୁଁ ସେ ଶ୍ରେଷ୍ଠ ଦଶ ଜଣଙ୍କ ମଧ୍ୟରେ ରହିଥିଲେ, ଅଧିକ ଉପରକୁ ଯାଇପାରିନଥିଲେ ଏବଂ ଫ୍ରେସ୍ ଫେସ୍ ଶୀର୍ଷକ ତାଙ୍କୁ ମିଳିଥିଲା । ଏହି ଚଳଚ୍ଚିତ୍ରଟି ମଧ୍ୟ ଅନେକ ସଫଳତା ପାଇଥିଲା । ଏହାର ୨ ସପ୍ତାହ ପରେ ତାଙ୍କର ୩ୟ ଚଳଚ୍ଚିତ୍ର ୱାଣ୍ଟେଡ୍ ଗୋପିଚାନ୍ଦଙ୍କ ସ‌ହ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇପାରିନଥିଲା । ଏହାପରେ ୨୦୧୨ରେ ପ୍ରଭାସଙ୍କ ସ‌ହ ତାଙ୍କର ରେବେଲ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ପ୍ରଭାସଙ୍କ ସ‌ହ ତମନ୍ନା ଭାଟିଆ ମଧ୍ୟ ଅଭିନୟ କରିଥିଲେ । ୨୦୧୨ରେ ରବି ତେଜାଙ୍କ ସ‌ହ ନିପ୍ପୁ ଚଳଚ୍ଚିତ୍ରରେ ଦୀକ୍ଷା ଅଭିନୟ କରିଥିଲେ । ଏଥିସ‌ହ ୨୦୧୨ରେ ତାଙ୍କର ଉ କୋଡ଼ାଥାରା ଉକି ପଡ଼ାଥାରା ମଧ୍ୟ ମୁକ୍ତିଲାଭ କରିଥିଲା ।

୨୦୧୧ରେ ସେ ଅଭିନେତା ବିକ୍ରମଙ୍କ ସ‌ହ ରାଜାପଟ୍ଟାଇ ଚଳଚ୍ଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ମଧ୍ୟ ଅଭିନୟ ଆରମ୍ଭ କରିଥିଲେ । ୨୦୧୪ରେ ଦୀକ୍ଷା ହିନ୍ଦୀ କଥାଚିତ୍ର ଲେକର୍ ହମ୍ ଦିୱାନା ଦିଲ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ ।

## ଅଭିନୀତ କଥାଚିତ୍ର
* ୨୦୧୦: ବେଦମ୍ (ତେଲୁଗୁ)
* ୨୦୧୧: ମୀରାପାକାୟ (ତେଲୁଗୁ)
* ୨୦୧୧: ୱାଣ୍ଟେଡ୍ (ତେଲୁଗୁ)
* ୨୦୧୧: ରାଜାପଟ୍ଟାଇ (ତାମିଲ)
* ୨୦୧୨: ନିପ୍ପୁ (ତେଲୁଗୁ)
* ୨୦୧୨: ଉ କୋଡ଼ାଥାରା ଉକି ପଡ଼ାଥାରା (ତେଲୁଗୁ)
* ୨୦୧୨: ରେବେଲ୍ (ତେଲୁଗୁ)
* ୨୦୧୪: ଲେକର୍ ହମ୍ ଦିୱାନା ଦିଲ୍ (ହିନ୍ଦୀ)
* ୨୦୧୪: ଦ ହାଉସ୍ ଅଫ୍ ଦ ଡେଡ୍ ୨ (ହିନ୍ଦୀ)
* ୨୦୧୬: ଜଗ୍ଗୁ ଦାଦା (କନ୍ନଡ଼)
* ୨୦୧୬: ସାତ୍ କଦମ୍ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଆସେଟାଜୋଲାମାଇଡ

**ଆସେଟାଜୋଲାମାଇଡ** (ଇଂରାଜୀ ଭାଷାରେ **Acetazolamide**, ଏକ ବିକ୍ରୟ ନାମ **ଡାଇଆମକ୍ସ**/**Diamox**) ଏକ ଔଷଧ ଯାହା ଗ୍ଲକୋମା, ଅପସ୍ମାର ବାତ, ଅଲ୍‌ଟିଚ୍ୟୁଡ ସିକନେସ (altitude sickness), ପିରିଅଡିକ ପାରାଲିସିସ (periodic paralysis) ଓ ହୃଦ୍‌ପାତ ରୋଗମାନଙ୍କରେ ଦିଆଯାଏ । ଏହା ଡାଇୟୁରେଟିକ (diuretic) ଓ କାର୍ବୋନିକ ଆନହାଇଡ୍ରେଜ ଇନହିବିଟର (carbonic anhydrase inhibitor) ଶ୍ରେଣୀର ଏକ ଔଷଧ । 

ସନ ୧୯୫୨ରେ ଆସେଟାଜୋଲାମାଇଡ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧୨୫.୩୪ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
କ୍ରିଷ୍ଟୀନା ଅଖିବା

**କ୍ରିଷ୍ଟୀନା ଅଖିବା** (ଜନ୍ମ: ୧ ନଭେମ୍ବର ୧୯୮୬) ଜଣେ ଅଷ୍ଟ୍ରେଲିଆନ୍ ଅଭିନେତ୍ରୀ ଏବଂ ମଡେଲ । ସେ ୨୦୧୩ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୪ରେ ତେଲୁଗୁ ଏବଂ ୨୦୧୫ରେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
କ୍ରିଷ୍ଟୀନା ରୁଷିଆର ଖବାରୋବସକ୍‌ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ତାଜାକିସ୍ତାନ-ରୁଷିଆନ୍ ଏବଂ ମାଆ ଜଣେ ରୁଷିଆନ୍ । ସେ ୭ବର୍ଷ ବୟସରେ ରୁଷିଆରୁ ଅଷ୍ଟ୍ରେଲିଆ ସ୍ଥାନାନ୍ତରିତ ହୋଇଯାଇଥିଲେ ଏବଂ ବାକିତକ ପାଠପଢ଼ା ରୁଷିଆରେ ହିଁ ଶେଷ କରିଥିଲେ । ୨୧ ବର୍ଷ ବୟସରେ ସିଙ୍ଗାପୁରର ଏକ ମଡେଲିଂ ଏଜେଣ୍ଟ କ୍ରିଷ୍ଟୀନାଙ୍କୁ ତିନିମାସ ପାଇଁ ଏକ ଚୁକ୍ତି କରାଇଥିଲେ । ସେ ସେହି  ଚୁକ୍ତିକୁ ଗ୍ରହଣ କରିବା ସ‌ହ ସେହି ସଂସ୍ଥା ସ‌ହ ୬ବର୍ଷ ଧରି କାର୍ଯ୍ୟ କରିଥିଲେ ଏବଂ ଭାରତ ସ‌ହ ୬ଟି ଭିନ୍ନ ଭିନ୍ନ ଦେଶରେ ରହିଥିଲେ । ସେ ମଡେଲିଂରେ ୬ବର୍ଷ ଧରି ୬ଟି ଦେଶରେ ରହି କାମ କରିଥିଲେ । ସେ ପାଲମୋଲିଭ୍, ସନ୍‌ସିଲ୍କ, ଭାସେଲିନ୍ ଲୋସନ୍, ଡିସ୍ ଟିଭି ଭଳି ବ୍ରାଣ୍ଡର ବିଜ୍ଞାପନରେ ଅଭିନୟ କରିଥିଲେ । ଏଥି ସ‌ହ ସେ ବିଭିନ୍ନ ଗ‌ହଣା ଏବଂ ଫ୍ୟାସନ ଡିଜାଇନ୍ ପାଇଁ ମଧ୍ୟ ବିଶ୍ୱସ୍ତରୀୟ ବିଜ୍ଞାପନରେ କାର୍ଯ୍ୟ କରିଥିଲେ ।

ସେ ଭାରତରେ ରହି ମଡେଲିଂ କଲା ବେଳେ ସନ୍ନି ଦେଓଲ, ବବି ଦେଓଲ ଏବଂ ଧର୍ମେନ୍ଦ୍ର ଦେଓଲଙ୍କ ଚଳଚ୍ଚିତ୍ର ୟମଲା ପାଗଲା ଦିୱାନା ୨ରେ ନାୟିକା ଭାବରେ ଅଭିନୟ କରିଥିଲେ । ଅଗଷ୍ଟ ୨୦୧୨ରେ କ୍ରିଷ୍ଟୀନାଙ୍କୁ ଚଳଚ୍ଚିତ୍ରରେ ନେବା ପାଇଁ ପକ୍କା କରାଯାଇଥିଲା । ଚଳଚ୍ଚିତ୍ରର ସୁଟିଂ ଚାଲିଥିଲା ବେଳେ ସେ ହିନ୍ଦୀ ମଧ୍ୟ ଶିଖିଥିଲେ । ସେ ଚଳଚ୍ଚିତ୍ରରେ ନିଜ ପାଇଁ ନିଜେ ଡବିଂ ମଧ୍ୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କର ଅଭିନୟ ପାଇଁ ତାଙ୍କୁ ସମୀକ୍ଷକମାନେ ସମାଲୋଚନା କରିଥିଲେ । ଅନୁଜ କୁମାର ନାମକ ଜଣେ ସମୀକ୍ଷକ ମତ ଦେଇଥିଲେ କି ସେ ସନ୍ନି ଦେଓଲଙ୍କର ଝିଅ ଭୂମିକାରେ ଅଭିନୟ କରିବା କଥା ।

୨୦୧୪ରେ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ କ୍ରିଷ୍ଟୀନାଙ୍କୁ ସମୀକ୍ଷକମାନେ ମଧ୍ୟ ପସନ୍ଦ କରିଥିଲେ । ଏହାପରେ ସେ ୨୦୧୫ରେ ଏକ କନ୍ନଡ଼ ଚଳଚ୍ଚିତ୍ର ଉପ୍ପି ୨ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଉଭୟ ତେଲୁଗୁ ଏବଂ କନ୍ନଡ଼ ଭାଷାରେ ମୁକ୍ତିଲାଭ କରିଥିଲା । ୨୦୧୩ରେ ସେ ଭାରତରେ ଆନ୍ତର୍ଜାତୀୟ ଗ‌ହଣା ସପ୍ତାହରେ ଅନ୍ମୋଲ ଗ‌ହଣା ଦୋକାନ ପାଇଁ ପ୍ରଦର୍ଶନୀ କରିଥିଲେ ।

## ଅଭିନୀତ କଥାଚିତ୍ର
* ୨୦୧୩: ୟମଲା ପାଗଲା ଦିୱାନା ୨ (ହିନ୍ଦୀ)
* ୨୦୧୪: ଗଲିପଟମ୍ (ତେଲୁଗୁ)
* ୨୦୧୫: ଉପ୍ପି ୨ (କନ୍ନଡ଼)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଯଶବନ୍ତ ନାରାୟଣ ସିଂ ଲାଗୁରି

**ଯଶବନ୍ତ ନାରାୟଣ ସିଂ ଲାଗୁରି ** (ଜନ୍ମ : ୧୮ ଏପ୍ରିଲ ୧୯୭୧) ଭାରତର (୧୫ ତମ ଲୋକ ସଭା)ର ସଦସ୍ୟଥିଲେ । ସେ ଓଡ଼ିଶା , କେନ୍ଦୁଝରର (ଲୋକ ସଭା ମିର୍ବାଚନ ମଣ୍ଡଳକୁ) ପ୍ରତିନିଧିତ୍ୱ କରିଥିଲେ ଏବଂ ସେ ରାଜନୀତି କ୍ଷେତ୍ରରେ ବିଜୁ ଜନତା ଦଳର (ବିଜେଡି)ର ଜଣେ ସଦସ୍ୟ ଥିଲେ । 

## ଏହାକୁ ଦେଖନ୍ତୁ
* କେନ୍ଦୁଝର (ଲୋକ ସଭା ନିର୍ବାଚନ ମଣ୍ଡଳୀ)
* ଓଡ଼ିଶାରେ ଭାରତୀୟ ସାଧାରଣ ନିର୍ବାଚନ, ୨୦୦୯
* ବିଜୁ ଜନତା ଦଳ

## ଆଧାର
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ପାଇଲୋକାର୍ପିନ

**ପାଇଲୋକାର୍ପିନ** (ଇଂରାଜୀ ଭାଷାରେ **Pilocarpine**) ଏକ ଔଷଧ ଯାହା ଚକ୍ଷୁର ଅଧିକ ଚାପ (pressure inside the eye) ଓ ଶୁଖିଲା ପାଟି (dry mouth) ଚିକିତ୍ସାରେ ବ୍ୟବ‌ହୃତ ହୁଏ । ଏକ ଘଣ୍ଟାରେ ଏହାର ପ୍ରଭାବ ଆରମ୍ଭ ହୋଇ ଏକ ଦିନ ପର୍ଯ୍ୟନ୍ତ ରହେ । ଜୋଗ୍ରେନ ସିଣ୍ଡ୍ରୋମରେ (Sjogren's syndrome) ହେଉଥିବା ଶୁଖିଲା ପାଟି ନିମନ୍ତେ ଓ ରାଡିଏସନ ଥେରାପିରେ (radiation therapy) ଏହା ଦିଆଯାଏ ।   ଏହା ଏକ ମାଇଟୋଟିକ (miotics) ଶ୍ରେଣୀର ଔଷଧ । ଏହା ମସ୍କାରିନିକ ଟାଇପର (muscarinic type) କୋଲିନର୍ଜିକ ରିସେପ୍ଟରକୁ (cholinergic receptors) ମୁକ୍ତ କରି ଆକୁଇଅସ ହ୍ୟୁମରକୁ (aqueous humor) ଆଖିରୁ ବୋହିଯିବାରେ ସାହାଯ୍ୟ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୦ ମି:ଲି: ବୋତଲର କ୍ରୟ ମୂଲ୍ୟ ୪.୮୮ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଡ୍ରପର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । ଦକ୍ଷିଣ ଆମେରିକାର (South American) ପାଇଲୋକାର୍ପସ (Pilocarpus) ଗଛରୁ ଏହା ପ୍ରଥମେ ପ୍ରସ୍ତୁତ କରାଯାଉଥିଲା । 

## ଆଧାର 
ଶ୍ରେଣୀ:ଔଷଧ
ଟେଟ୍ରାସାଇକ୍ଲିନ

**ଟେଟ୍ରାସାଇକ୍ଲିନ** (ଇଂରାଜୀ ଭାଷାରେ **Tetracycline**), ବିକ୍ରୟ ନାମ **ସୁମାଇସିନ**/**Sumycin**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ସଂକ୍ରମଣମାନଙ୍କ (infections) ଚିକିତ୍ସାରେ ବ୍ୟବ‌ହାର କରାଯାଏ । ମୁଖବ୍ରଣ, କଲେରା, ପ୍ଲେଗ (plague), ବ୍ରୁସେଲୋସିସ (brucellosis), ମ୍ୟାଲେରିଆ ଓ ସିଫିଲିସ୍ ଆଦି ରୋଗମାନଙ୍କରେ ଏହା ଦିଆଯାଏ । ଏହା ପାଟିରେ ଦିଆଯାଏ । 

ସନ ୧୯୫୩ରେ ଟେଟ୍ରାସାଇକ୍ଲିନ ପେଟେଣ୍ଟ ହେବାପରେ ସନ ୧୯୭୮ରେ ବ୍ୟବସାୟିକ ବ୍ୟବ‌ହାର ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ମିଳେ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ କୋର୍ଷର ମୂଲ୍ୟ ୨୫ ଆମେରିକୀୟ ଡଲାର । ସ୍ଟ୍ରେପ୍ଟୋମାଇସେସ (Streptomyces) ନାମକ ଏକ ଜୀବାଣୁରୁ ଟେଟ୍ରାସାଇକ୍ଲିନ ପ୍ରଥମେ ପ୍ରସ୍ତୁତ କରାଯାଉଥିଲା ।

## ଆଧାର 
ଶ୍ରେଣୀ:ଔଷଧ
ଟାଇମୋଲୋଲ

**ଟାଇମୋଲୋଲ** (ଇଂରାଜୀ ଭାଷାରେ **Timolol**) ଏକ ଔଷଧ ଯାହା ପାଟିରେ ଦିଆଯାଏ ବା ଆଖି ଡ୍ରପ (eye drops) ଭାବରେ ଦିଆଯାଏ ।

ଟାଇମୋଲୋଲ ଡ୍ରପର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିରେ ଜଳାପୋଡ଼ା ହୋଇପାରେ । ଏହା ବିଟା ବ୍ଲକର (non-selective Beta blocker) ଶ୍ରେଣୀର ଏକ ଔଷଧ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୫ମି:ଲି: ବୋତଲର ହୋଲସେଲ କ୍ରୟ ମୂଲ୍ୟ ପ୍ରାୟ ୦.୮୬ରୁ ୨.୨୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୨୫ରୁ ୫୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ